*OPĆINA KALNIK*

*Trg Stjepana Radića 5, Kalnik*

*OIB: 82550572500*

DOKUMENTACIJA O NABAVI

***OTVORENI POSTUPAK JAVNE NABAVE***

**Rekonstrukcija nerazvrstane ceste NC01**

 **Nabava radova**

**Ev.broj: MV 2-2018**

Ulaganje iz Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020., Podmjere 7.2. „Ulaganje u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije, Operacije 7.2.2. „Ulaganje u građenje nerazvrstanih cesta“

***Kalnik, svibanj 2018.***

Sadržaj

[1. OPĆI PODACI 5](#_Toc514929277)

[1.1. Podaci o Naručitelju 5](#_Toc514929278)

[1.2. Osoba zadužena za kontakt 5](#_Toc514929279)

[1.3. Evidencijski broj nabave 5](#_Toc514929280)

[1.4. Popis gospodarskih subjekta s kojima je Naručitelj u sukobu interesa 5](#_Toc514929281)

[1.5. Vrsta postupka javne nabave ili posebnog režima nabave 6](#_Toc514929282)

[1.6. Procijenjena vrijednost nabave 6](#_Toc514929283)

[1.7. Vrsta ugovora o javnoj nabavi 6](#_Toc514929284)

[1.8. Navod sklapa li se ugovor o javnoj nabavi ili okvirni sporazum 6](#_Toc514929285)

[1.9. Navod uspostavlja li se sustav kvalifikacije 6](#_Toc514929286)

[1.10. Navod uspostavlja li se dinamički sustav nabave 6](#_Toc514929287)

[1.11. Navod provodi li se elektronička dražba 6](#_Toc514929288)

[1.12. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima 6](#_Toc514929289)

[2. PODACI O PREDMETU NABAVE 7](#_Toc514929290)

[2.1. Opis predmeta nabave 7](#_Toc514929291)

[2.2. Opis i oznaka grupa predmeta nabave 7](#_Toc514929292)

[2.3. Količina predmeta nabave 7](#_Toc514929293)

[2.4. Tehničke specifikacije 7](#_Toc514929294)

[2.5. Kriteriji za ocjenu jednakovrijednosti predmeta nabave 7](#_Toc514929295)

[2.6. Odredbe o normama 8](#_Toc514929296)

[2.7. Troškovnik 8](#_Toc514929297)

[2.8. Mjesto izvršenja ugovora 8](#_Toc514929298)

[2.9. Rok početka i završetka izvršenja ugovora 8](#_Toc514929299)

[2.10. Opcije i moguća obnavljanja ugovora 8](#_Toc514929300)

[3. OSNOVE ZA ISKLJUČENJE GOSPODARSKOG SUBJEKTA 9](#_Toc514929301)

[3.1. Obvezne osnove za isključenje gospodarskog subjekta i dokumenti kojima se dokazuje da ne postoje osnove za isključenje 9](#_Toc514929302)

[4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 13](#_Toc514929303)

[4.1. Uvjeti sposobnosti za obavljanje profesionalne djelatnosti i dokumenti kojima se dokazuje ispunjavanje kriterija za odabir gospodarskog subjekta 13](#_Toc514929304)

[4.2. Uvjeti ekonomske i financijske sposobnosti i njihove minimalne razine i dokumenti kojima se dokazuje ispunjavanje kriterija za odabir gospodarskog subjekta 13](#_Toc514929305)

[4.3. Uvjeti tehničke i stručne sposobnosti i njihove minimalne razine i dokumenti kojima se dokazuje ispunjavanje kriterija za odabir gospodarskog subjekta 14](#_Toc514929306)

[4.4. Uvjeti sposobnosti u slučaju zajednice gospodarskih subjekata i dokumenti kojima se dokazuje ispunjavanje kriterija za odabir gospodarskog subjekta 15](#_Toc514929307)

[4.5. Oslanjanje na sposobnost drugih gospodarskih subjekata 16](#_Toc514929308)

[5. EUROPSKA JEDINSTVENA DOKUMENTACIJA O NABAVI (e-ESPD) 17](#_Toc514929309)

[5.1. Navod da je gospodarski subjekt u ponudi obvezan dostaviti e-ESPD kao preliminarni dokaz da ispunjava tražene kriterije za kvalitativni odabir gospodarskog subjekta 17](#_Toc514929310)

[5.2. Upute za popunjavanje e-ESPD obrasca (naznaka koje podatke u e-ESPD-u gospodarski subjekt mora navesti) 17](#_Toc514929311)

[6. PODACI O PONUDI 19](#_Toc514929312)

[6.1. Sadržaj i način izrade 19](#_Toc514929313)

[6.2. Način dostave (elektroničkim sredstvima komunikacije te sredstvima komunikacije koja nisu elektronička) 19](#_Toc514929314)

[6.3. Izmjena ponude i odustajanje od ponude 21](#_Toc514929315)

[6.4. Dopustivost varijanti ponuda 21](#_Toc514929316)

[6.5. Način određivanja cijene ponude 21](#_Toc514929317)

[6.6. Valuta ponude 22](#_Toc514929318)

[6.7. Kriterij za odabir ponude te relativni ponder kriterija 22](#_Toc514929319)

[6.8. Jezik i pismo na kojem se izrađuje ponuda ili njezin dio 24](#_Toc514929320)

[6.9. Rok valjanosti ponude 24](#_Toc514929321)

[6.10. Navod da ponuda obvezuje 24](#_Toc514929322)

[7. OSTALE ODREDBE 25](#_Toc514929323)

[7.1. Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi 25](#_Toc514929324)

[7.2. Odredbe koje se odnose na zajednicu gospodarskih subjekta 25](#_Toc514929325)

[7.3. Odredbe koje se odnose na podugovaratelje 25](#_Toc514929326)

[7.4. Vrsta, sredstvo i uvjeti jamstva 26](#_Toc514929327)

[7.5. Datum, vrijeme i mjesto javnog otvaranja ponuda 28](#_Toc514929328)

[7.6. Dokumenti koji će se nakon završetka postupka javne nabave vratiti ponuditeljima 28](#_Toc514929329)

[7.7. Posebni uvjeti za izvršenje ugovora 29](#_Toc514929330)

[7.8. Navod o primjeni trgovačkih običaja (uzanci) 30](#_Toc514929331)

[7.9. Podaci o tijelima od kojih natjecatelj ili ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora 30](#_Toc514929332)

[7.10. Rok za donošenje odluke o odabiru 30](#_Toc514929333)

[7.11. Rok, način i uvjeti plaćanja 30](#_Toc514929334)

[7.12. Uvjeti i zahtjevi koji moraju biti ispunjeni sukladno posebnim propisima ili stručnim pravilima 31](#_Toc514929335)

[7.13. Rok za izjavljivanje žalbe na dokumentaciju o nabavi te naziv i adresa žalbenog tijela 31](#_Toc514929336)

[7.14. Drugi podaci koje naručitelj smatra potrebnima 32](#_Toc514929337)

[7.15. Završne odredbe 34](#_Toc514929338)

[8. PRILOZI 35](#_Toc514929339)

[PRILOG I. KRITERIJI ZA IZRAČUN I ODABIR EKONOMSKI NAJPOVOLJNIJE PONUDE 36](#_Toc514929340)

[PRILOG II. Ovlaštenje za zastupanje i sudjelovanje u postupku javnog otvaranja ponuda 37](#_Toc514929341)

[PRILOG III. PRIJEDLOG UGOVORA 38](#_Toc514929342)

##  1. OPĆI PODACI

### 1.1. Podaci o Naručitelju

Naziv i sjedište Naručitelja: OPĆINA KALNIK, Trg Stjepana Radića 5, Kalnik, 48267 Orehovec, Hrvatska

 OIB: 82550572500

 Telefon: +385 48 857 250

 Telefaks: +385 48 270 760

 Internetska stranica: http://[www.kalnik.hr](http://www.kalnik.hr)/

 Adresa elektroničke pošte: opcina-kalnik@kalnik.hr, pisarnica@kalnik.hr

### 1.2. Osoba zadužena za kontakt

Ime i prezime: Jasmina Žibrin

Adresa: Općina Kalnik, Trg Stjepana Radića 5, Kalnik, 48267 Orehovec, Hrvatska

Telefon: +385 48 857 249

Telefaks: +385 48 270 760

E-mail: info@kalnik.hr

Komunikacija i svaka druga razmjena informacija između Naručitelja i ponuditelja obavlja se isključivo na hrvatskom jeziku, elektroničkim sredstvima komunikacije sukladno članku 59. Zakona o javnoj nabavi („Narodne novine“, broj: 120/16), (u daljnjem tekstu: ZJN 2016), putem elektroničke pošte osobe zadužene za komunikaciju s ponuditeljima.

Naručitelj će Dokumentaciju o nabavi i svu moguću dodatnu dokumentaciju neograničeno i u cijelosti elektronički staviti na raspolaganje putem Elektroničkog oglasnika javne nabave Republike Hrvatske (u daljnjem tekstu: EOJN RH).

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi ovog predmeta nabave. Naručitelj će odgovoriti na svaki pojedinačni pravodoban zahtjev na hrvatskom jeziku i odgovor staviti na raspolaganje najkasnije tijekom četvrtog dana prije dana u kojem ističe rok za dostavu ponuda. Odgovori će se staviti na raspolaganje gospodarskim subjektima na istovjetan način kao i osnovna dokumentacija o nabavi, putem EOJN RH. Pravodobnim se smatra onaj zahtjev koji je dostavljen naručitelju najkasnije tijekom šestog dana prije dana u kojem ističe rok za dostavu ponuda.

### 1.3. Evidencijski broj nabave

 MV-2-2018

### 1.4. Popis gospodarskih subjekta s kojima je Naručitelj u sukobu interesa

Popis gospodarskih subjekata s kojima Naručitelj ne smije sklapati ugovore u smislu odredbi članka 75. - 83. ZJN u svojstvu ponuditelja, člana zajednice ponuditelja i podugovaratelja:

* Kalničanka proizvodi d.o.o.,
* Kalnička poljoprivredna zadruga,
* Velkom d.o.o.,
* Consulting project d.o.o..

### 1.5. Vrsta postupka javne nabave ili posebnog režima nabave

Otvoreni postupak javne nabave. Provodi se postupak nabave male vrijednosti.

### 1.6. Procijenjena vrijednost nabave

Procijenjena vrijednost nabave bez PDV-a: 5.900.492,00 kn

### 1.7. Vrsta ugovora o javnoj nabavi

Ugovor o javnoj nabavi radova. Ugovor u pisanom obliku mora se sklopiti u roku od 30 dana od dana izvršnosti odluke o odabiru.

### 1.8. Navod sklapa li se ugovor o javnoj nabavi ili okvirni sporazum

Sklapa se ugovor o javnoj nabavi.

### 1.9. Navod uspostavlja li se sustav kvalifikacije

Ne uspostavlja se sustav kvalifikacije

### 1.10. Navod uspostavlja li se dinamički sustav nabave

Ne uspostavlja se dinamički sustav nabave.

### 1.11. Navod provodi li se elektronička dražba

Elektronička dražba neće se provoditi.

### 1.12. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima

Temeljem članka 198. stavka 3. ZJN 2016 Općina Kalnik je Nacrt Dokumentacije o nabavi, koja sadrži opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i prijedlog ugovora, dana \_\_\_\_\_\_\_\_\_\_ godine stavila na prethodno savjetovanje sa zainteresiranim gospodarskim subjektima u trajanju do \_\_\_\_\_\_\_\_\_\_. godine, javnom objavom na svojoj internetskoj stranici [www.kalnik.hr](http://www.kalnik.hr) te objavom u EOJN RH.

*Razmotrivši prijedloge i primjedbe zainteresiranih gospodarskih subjekata Općina Kalnik je izradila izvješće o prihvaćenim i neprihvaćenim primjedbama i prijedlozima te ga objavila dana \_\_\_\_\_\_* *na internetskoj stranici* [*www.kalnik.hr*](http://www.kalnik.hr) *i u EOJN RH.*

*Obzirom da na dokumentaciju o nabavi nije bilo prijedloga ni primjedbi zainteresiranih gospodarskih subjekata Općina Kalnik je izradila izvješće o* *provedenom savjetovanju te ga objavila dana \_\_\_\_\_\_\_ na internetskoj stranici www.kalnik.hr i u EOJN RH.*

## 2. PODACI O PREDMETU NABAVE

### 2.1. Opis predmeta nabave

Rekonstrukcija nerazvrstane ceste NC01.

Detaljna tehnička specifikacija nalazi se u prilogu ove Dokumentacije o nabavi (Tehnički opisi, glavni projekt te troškovnik) i bit će učitana u sustav EOJN RH kao zasebni dokumenti.

Predmet nabave bit će sufinanciran sredstvima iz Programa ruralnog razvoja Republike Hrvatske za razdoblje 2014. – 2020., ovisno o rezultatu administrativne kontrole.

CPV oznaka predmeta nabave: 45233120-6.

### 2.2. Opis i oznaka grupa predmeta nabave

Predmet nabave nije podijeljen u grupe jer predstavlja jedinstvenu tehničku, tehnološku, funkcionalnu i drugu objektivno određenu cjelinu. Cjelina predstavlja kapitalnu investiciju te bi tehnička složenost podjele na grupe potencijalno mogla narušiti uspješnost izvršenja ugovora u slučaju potrebe koordinacije većeg broja različitih ugovaratelja. Stoga je za naručitelja jedino prihvatljivo rješenje sklopiti ugovor za cjeloviti predmet nabave. Zbog navedenog ponuditelj je u obvezi ponuditi predmet nabave u cijelosti odnosno ponuda mora obuhvatiti sve stavke Troškovnika.

### 2.3. Količina predmeta nabave

Količina predmeta nabave određena je Troškovnikom koji je sastavni dio ove Dokumentacije o nabavi. Sukladno članku 4. stavku 1. točki 2. Pravilnika o dokumentaciji o nabavi te ponudi u postupcima javne nabave („Narodne novine“, broj 65/17) (u daljnjem tekstu: Pravilnik), Naručitelj je u predmetnom postupku javne nabave odredio točnu količinu predmeta nabave. Ponuditelj mora ponuditi cjelokupni opseg radova koji se traži u postupku javne nabave. Ponude koje obuhvaćaju samo dio traženog opsega radova neće se razmatrati. Ponuditelj je dužan ponuditi i izvršiti radove sukladno svim tehničkim i drugim uvjetima koji su navedeni u ovoj Dokumentaciji o nabavi.

### 2.4. Tehničke specifikacije

Tehnički opisi i glavni projekt nalaze se u Prilogu ove Dokumentacije o nabavi i bit će učitani u sustav EOJN HR kao posebni dokumenti.

### 2.5. Kriteriji za ocjenu jednakovrijednosti predmeta nabave

Ukoliko u Troškovniku postoji dodatak "ili jednakovrijedan" i ako gospodarski subjekt nudi jednakovrijedan proizvod mora na za to predviđenim praznim mjestima troškovnika, prema odgovarajućim stavkama, navesti podatke o proizvodu i tipu odgovarajućeg proizvoda koji nudi, te ako se to traži, i ostale podatke koji se odnose na taj proizvod.

Ovisno o proizvodu, kao dokaz jednakovrijednosti, gospodarski subjekt mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehničke karakteristike, atesti, norme, certifikati, sukladnosti i slično), prema kriterijima mjerodavnima za ocjenu jednakovrijednosti navedenima u troškovniku.

### 2.6. Odredbe o normama

Ukoliko su u Troškovniku navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi, naručitelj ističe da ponuditelj treba ponuditi predmet nabave u skladu s normama iz ove Dokumentacije o nabavi ili jednakovrijednim normama. Stoga je za svaku navedenu normu navedenu po dotičnom normizacijskom sustavu dozvoljeno nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

### 2.7. Troškovnik

Troškovnik je priložen u nestandardiziranom obliku kao zasebni dokument u .xls formatu, a objavljuje se i dostupan je za preuzimanje u EOJN RH te čini sastavni dio Dokumentacije o nabavi.

Upute za popunjavanje troškovnika:

* Ponuditelj u troškovnik obvezno unosi jedinične cijene koje se izražavaju u HRK (hrvatske kune) i koje pomnožene s količinom stavke daju ukupnu cijenu za svaku od stavki troškovnika.
* Zbroj svih ukupnih cijena stavki troškovnika čini cijenu ponude.
* Ponuditelj je dužan ispuniti troškovnik u cijelosti, sve stavke troškovnika.
* Ukoliko ponuditelj ne ispuni troškovnik u skladu sa zahtjevima iz ove Dokumentacije o nabavi ili promijeni tekst ili količine navedene u troškovniku, smatrati će se da je takav troškovnik nepotpun i nevažeći te će ponuda biti odbijena.
* Jedinične cijene svake stavke troškovnika smiju biti iskazane s najviše 2 (dvije) decimale.

Ponuditelj ne smije mijenjati opise predmeta nabave navedene u troškovniku kao niti dopisivati stupce niti na bilo koji način mijenjati sadržaj troškovnika. Ponuđeni radovi moraju u cijelosti zadovoljiti sve tražene uvjete iz opisa predmeta nabave te iz detaljne specifikacije navedene u troškovniku.

Ponuditelji su dužni troškovnik i ostalu dokumentaciju detaljno proučiti i upoznati se sa svim zahtjevima iz istih te sukladno tomu izraditi i dostaviti svoju ponudu.

### 2.8. Mjesto izvršenja ugovora

Mjesto izvođenja radova su naselja Kamešnica, Potok Kalnički i Kalnik na području općine Kalnik.

### 2.9. Rok početka i završetka izvršenja ugovora

Početak izvršavanja ugovora je dan uvođenja izvođača u posao. O uvođenju izvođača u posao sačiniti će se zapisnik kojem će nazočiti po jedan predstavnik svake ugovorne strane te tijelo nadzora. Predviđeni rok izvođenja svih radova je 180 dana od dana uvođenja izvođača u posao.

Točni datumi početka i završetka izvođenja radova će se, sukladno očekivanom gore navedenom trajanju, definirati Ugovorom o javnoj nabavi radova.

### 2.10. Opcije i moguća obnavljanja ugovora

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 314. – 321. ZJN 2016.

## 3. OSNOVE ZA ISKLJUČENJE GOSPODARSKOG SUBJEKTA

### 3.1. Obvezne osnove za isključenje gospodarskog subjekta i dokumenti kojima se dokazuje da ne postoje osnove za isključenje

**3.1.1. Naručitelj je obvezan u bilo kojem trenutku tijekom postupka javne nabave isključiti gospodarskog subjekta iz postupka javne nabave ako utvrdi da:**

* 1. **je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:**

a) sudjelovanje u zločinačkoj organizaciji, na temelju

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

* članka 98. (financiranje terorizma) i članka 265. (pranje novca) Kaznenog zakona
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili
	1. **je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.**

Razdoblje isključenja gospodarskog subjekta kod kojeg su ostvarene navedene osnove za isključenje iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

*Za potrebe utvrđivanja da ne postoje gore navedene okolnosti, gospodarski subjekt u ponudi dostavlja:*

* **ispunjeni elektronički obrazac Europske jedinstvene dokumentacije o nabavi (u daljnjem tekstu: e-ESPD) (Dio III. Osnove za isključenje, Odjeljak A: Osnove povezane s kaznenim presudama) za sve gospodarske subjekte u ponudi**

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente, radi provjere okolnosti navedenih u e-ESPD-u.

U slučaju provjere informacija navedenih u e-ESPD obrascu, Naručitelj će prihvatiti sljedeće dokumente kao dostatan dokaz da ne postoje osnove za isključenje gospodarskog subjekta iz ove točke:

* **izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje.**

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz ove točke Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Sukladno članku 20. stavku 10. Pravilnika izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

**3.1.2. Naručitelj je obvezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:**

* u Republici Hrvatskoj, ako gospodarski subjekt ima poslovni nastan u Republici Hrvatskoj, ili
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja da ne postoje navedene okolnosti, gospodarski subjekt u ponudi dostavlja:

* **ispunjeni e-ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi**

Naručitelj može će prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente, radi provjere okolnosti navedenih u e-ESPD-u, i to:

* **potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje**

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz prethodne točke ili ako ne obuhvaćaju sve okolnosti iz članka 252. stavka 1. ZJN, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Sve navedene osnove za isključenje odnose se i na sve članove zajednice ponuditelja i na podugovaratelje.

Upućuju se gospodarski subjekti da se dokumenti navedeni u ovoj točki Dokumentacije o nabavi ne dostavljaju uz ponudu. Dovoljno je ispuniti ESPD obrazac i priložiti ga uz ponudu.

**DOKAZIVANJE POUZDANOSTI**

Sukladno odredbama članka 255. ZJN 2016, gospodarski subjekt kod kojeg su ostvarene osnove za isključenje iz točke 3.1.1. ove dokumentacije može Naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Takav gospodarski subjekt obvezan je u ESPD obrascu, Dio III. Osnove za isključenje, Odjeljak A: Osnove povezane s kaznenim presudama, opisati poduzete mjere vezano uz „samokorigiranje“.

**Poduzimanje mjera gospodarski subjekt dokazuje:**

* 1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom
	2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom
	3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, gospodarski subjekt u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1. ove Dokumentacije je pet godina od dana pravomoćnosti presude, osim ako pravomoćnom presudom nije utvrđeno drukčije.

## 4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

Gospodarski subjekti dokazuju svoju sposobnost za obavljanje profesionalne djelatnosti, ekonomsku i financijsku sposobnost te tehničku i stručnu sposobnost.

### 4.1. Uvjeti sposobnosti za obavljanje profesionalne djelatnosti i dokumenti kojima se dokazuje ispunjavanje kriterija za odabir gospodarskog subjekta

* + 1. **Gospodarski subjekt mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana**.

Za potrebe utvrđivanja okolnosti iz ove točke, gospodarski subjekt u ponudi dostavlja:

* **Ispunjeni e-ESPD obrazac (Dio IV. Kriteriji za odabir gospodarskog subjekta, odjeljak A: Sposobnost za obavljanje profesionalne djelatnosti: točka 1) za sve gospodarske subjekte u ponudi.**

Profesionalna sposobnost gospodarskog subjekta ne može se dokazati oslanjajući se na sposobnost drugog gospodarskog subjekta pa ni podugovaratelja.

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente, radi provjere okolnosti navedenih u e-ESPD-u.

U slučaju provjere informacija navedenih u e-ESPD obrascu, Naručitelj će prihvatiti sljedeće dokumente kao dostatan dokaz sposobnosti za obavljanje profesionalne djelatnosti gospodarskog subjekta iz ove točke:

* **izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana**

U slučaju **zajednice gospodarskih subjekata**, **svi članovi** zajednice gospodarskih subjekata **obvezni su pojedinačno dokazati** postojanje sposobnosti sukladno točki 4.1.1. ove Dokumentacije o nabavi. Sposobnost iz točke 4.1.1. potrebno je dokazati i za **svakog podugovaratelja**.

### 4.2. Uvjeti ekonomske i financijske sposobnosti i njihove minimalne razine i dokumenti kojima se dokazuje ispunjavanje kriterija za odabir gospodarskog subjekta

**4.2.1. Gospodarski subjekt mora dokazati da ima minimalni godišnji promet u posljednje tri dostupne financijske godine, ovisno o datumu osnivanja ili početka obavljanja djelatnosti gospodarskog subjekta, u vrijednosti procijenjene vrijednosti nabave ili veći.**

Za potrebe utvrđivanja gore navedenog gospodarski subjekt u ponudi dostavlja:

* **ispunjeni e-ESPD obrazac (Dio IV. Kriteriji za odabir gospodarskog subjekta, Odjeljak B: Ekonomska i financijska sposobnost: točka 1a), ako je primjenjivo točka 3) i točka 6)).**

Naručitelj može prije donošenja odluke u postupku javne nabave od ponuditelja koji je podnio ekonomski povoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente, radi provjere okolnosti navedenih u e-ESPD-u.

U slučaju provjere informacija navedenih u e-ESPD obrascu, Naručitelj će prihvatiti sljedeće dokumente kao dostatan dokaz ekonomske i financijske sposobnosti gospodarskog subjekta iz ove točke:

* **izjava o ukupnom prometu gospodarskog subjekta u tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna, sa bilancama, računima dobiti i gubitka, odnosno odgovarajućim financijskim izvještajima, ako je njihovo objavljivanje propisano u državi sjedišta gospodarskog subjekta**

Ako gospodarski subjekt iz opravdanog razloga nije u mogućnosti predočiti dokumente i dokaze o ekonomskoj i financijskoj sposobnosti koje Naručitelj zahtijeva, on može dokazati svoju ekonomsku i financijsku sposobnost bilo kojim drugim dokumentom koji Naručitelj smatra prikladnim.

### 4.3. Uvjeti tehničke i stručne sposobnosti i njihove minimalne razine i dokumenti kojima se dokazuje ispunjavanje kriterija za odabir gospodarskog subjekta

Naručitelj određuje uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete.

Tehničku i stručnu sposobnost gospodarski subjekt dokazuje sljedećim:

* + 1. **Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini uredno izveo radove iste ili slične predmetu nabave u visini procijenjene vrijednosti nabave (bez PDV-a) (5.900.492,00 kuna)**

Smatra se da je ponuditelj dokazao sposobnost ukoliko dostavi potvrdu o urednom izvršenju najmanje jednog (1) ugovora istih ili sličnih predmetu nabave, a čija je vrijednost ili kumulativna vrijednost jednaka ili veća od iznosa procijenjene vrijednosti 5.900.492,00 kn (bez PDV-a).

Pod istim ili sličnim radovima podrazumijeva se izvođenje radova jednake tehničko-tehnološke zahtjevnosti kao što su radovi na izgradnji i rekonstrukciji cesta.

Naručitelj traži izvršen ugovor zato jer je tek po uspješno obavljenom tehničkom pregledu moguće utvrditi ishod kako pojedinih tako i sveukupnih radova te ocijeniti da li su radovi uredno izvedeni.

Za potrebe utvrđivanja gore navedenog, gospodarski subjekt u ponudi dostavlja:

* **ispunjeni e-ESPD obrazac (Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 1a)**

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente, radi provjere okolnosti navedenih u ESPD-u.

U slučaju provjere informacija navedenih u e-ESPD obrascu, Naručitelj će prihvatiti sljedeće dokumente kao dostatan dokaz tehničke i stručne sposobnosti gospodarskog subjekta iz ove točke:

* **Popis radova istih ili sličnih predmetu nabave izvedenih u godini u kojoj je započeo postupak javne nabave i tijekom pet godina koje prethode toj godini**
* **Potvrda druge ugovorne strane o urednom izvođenju i ishodu najvažnijih radova. Potvrda treba sadržavati: naziv i sjedište ugovornih strana, predmet ugovora, vrijednost ugovora, vrijeme i mjesto ispunjenja ugovora, navod o uredno ispunjenim ugovorima., potpis druge ugovorne strane.**

Ukoliko je radove navedene u Popisu radova izvela zajednica gospodarskih subjekata ili neki drugi oblik gdje je više gospodarskih subjekata, u istom Popisu radova mora biti jasno naznačeno koji dio radova i za koju vrijednost ih je izvodio gospodarski subjekt čija se sposobnost dokazuje.

### 4.4. Uvjeti sposobnosti u slučaju zajednice gospodarskih subjekata i dokumenti kojima se dokazuje ispunjavanje kriterija za odabir gospodarskog subjekta

U slučaju zajednice gospodarskih subjekata svaki pojedini član zajednice pojedinačno dokazuje:

* da nije u jednoj od situacija zbog koje se gospodarski subjekt isključuje iz postupka javne nabave (obvezne osnove za isključenje iz točke 3.1. ove Dokumentacije o nabavi)
* da ispunjava tražene kriterije za kvalitativni odabir gospodarskog subjekta iz točke 4.1. ove Dokumentacije o nabavi (sposobnost za obavljanje profesionalne djelatnosti)

Članovi zajednice mogu skupno (zajednički) dokazivati da ispunjavaju tražene kriterije za kvalitativni odabir gospodarskog subjekta iz točke 4.2 i 4.3. ove Dokumentacije o nabavi.

Zajednica gospodarskih subjekata može se u postupku javne nabave radi dokazivanja ispunjavanja kriterija za odabir gospodarskog subjekta, koji se odnosi na ekonomsku i financijsku te tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Zajednica gospodarskih subjekata može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Ako se zajednica gospodarskih subjekata oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje zajednici gospodarskih subjekata.

Naručitelj će od zajednice gospodarskih subjekata zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje (odredbe poglavlja 3) ili da ne udovoljava relevantnim kriterijima za odabir gospodarskog subjekta (odredbe poglavlja 4).

Zajednica gospodarskih subjekata, koja se oslanja na sposobnost najmanje jednog drugog gospodarskog subjekta mora osigurati da naručitelj zaprimi njegov e-ESPD zajedno sa zasebnim e-ESPD-om u kojem su navedeni relevantni podaci (vidjeti Dio II., Odjeljak C) za svaki subjekt na koji se oslanja.

Stoga ako se zajednica gospodarskih subjekata oslanja na sposobnost drugih subjekata, potrebno je priložiti potpisanu i ovjerenu Izjavu o stavljanju resursa na raspolaganje iz koje je vidljivo koji se resursi međusobno ustupaju.

Odgovornost gospodarskih subjekata iz zajednice gospodarskih subjekata je solidarna.

Naručitelj ne zahtjeva od zajednice gospodarskih subjekata određeni pravni oblik u trenutku dostave ponude međutim, ukoliko zajednica gospodarskih subjekata bude odabrana za sklapanje ugovora o javnoj nabavi, obvezna je, u roku od 8 (osam) dana od dana izvršnosti odluke o odabiru, javnom naručitelju dostaviti pravni akt- sporazum o osnivanju zajednice gospodarskih subjekata za izvršenje ugovora iz kojeg je vidljivo:

- dio koji će izvršavati svaki od članova zajednice gospodarskih subjekata,

- preuzimanje obveza i odgovornosti ukoliko jedan ili više članova zajednice gospodarskih subjekata

 ne mogu izvršiti ugovorne obveze,

- podatke o potpisniku /potpisnicima ugovora o javnoj nabavi,

- navod o članu zajednice gospodarskih subjekata koji će biti određen glavnim izvođačem

- navod da je odgovornost gospodarskih subjekata iz zajednice gospodarskih subjekata zajednička i

 solidarna.

Pravni akt-sporazum mora biti potpisan od svih članova zajednice gospodarskih subjekata.

### 4.5. Oslanjanje na sposobnost drugih gospodarskih subjekata

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta, koji se odnosi na ekonomsku i financijsku te tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje (odredbe poglavlja 3) ili da ne udovoljava relevantnim kriterijima za odabir gospodarskog subjekta (odredbe poglavlja 4).

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Gospodarski subjekt koji se oslanja na sposobnost najmanje jednog drugog gospodarskog subjekta mora osigurati da naručitelj zaprimi njegov e-ESPD zajedno sa zasebnim e-ESPD-om u kojem su navedeni relevantni podaci (vidjeti Dio II., Odjeljak C) za svaki subjekt na koji se oslanja. Stoga ako se gospodarski subjekt oslanja na sposobnost drugih subjekata, potrebno je priložiti potpisanu i ovjerenu Izjavu o stavljanju resursa na raspolaganje iz koje je vidljivo koji se resursi međusobno ustupaju.

## 5. EUROPSKA JEDINSTVENA DOKUMENTACIJA O NABAVI (e-ESPD)

### 5.1. Navod da je gospodarski subjekt u ponudi obvezan dostaviti e-ESPD kao preliminarni dokaz da ispunjava tražene kriterije za kvalitativni odabir gospodarskog subjekta

Europska jedinstvena dokumentacija o nabavi - ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

* 1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje ) navedene u poglavlju 3. ove Dokumentacije o nabavi
	2. ispunjava tražene kriterije za odabir gospodarskog subjekta (kriteriji za odabir gospodarskog subjekta, uvjeti sposobnosti, navedeni u poglavlju 4. ove Dokumentacije o nabavi).

### 5.2. Upute za popunjavanje e-ESPD obrasca (naznaka koje podatke u e-ESPD-u gospodarski subjekt mora navesti)

ESPD obrazac u elektroničkom obliku sastavni je dio ove Dokumentacije o nabavi.

ESPD obrazac mora biti popunjen u:

**• Dio I. Podaci o postupku nabave i javnom naručitelju ili naručitelju**

Gospodarski subjekti će ispuniti podatke o objavi u Službenom listu Europske unije odnosno na nacionalnoj razini.

**• Dio II. Podaci o gospodarskom subjektu**

Ispunjava gospodarski subjekt sukladno naputku u ESPD obrascu.

**• Dio III. Osnove za isključenje**

* Odjeljak A: Osnove povezane s kaznenim presudama
* Odjeljak B: Osnove povezane s plaćanjem poreza ili doprinosa za socijalno osiguranje

**• Dio IV. Kriteriji za odabir:**

* Odjeljak A: Sposobnost za obavljanje profesionalne djelatnosti: točka 1)
* Odjeljak B: Ekonomska i financijska sposobnost: točka 1a), ako primjenjivo točka 3) i točka 6)
* Odjeljak C: Tehnička i stručna sposobnost: točka 1a), ako je primjenjivo točka 10)

**• Dio VI. Završne izjave**

U e-ESPD navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u e-ESPD navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Pomoć ponuditeljima za elektroničko popunjavanje e-ESPD-a (.xml format) je prikazana na sljedećoj internetskoj stranici: <https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji> .

Gospodarski subjekti preuzimaju e-ESPD obrazac koji je sastavni dio Dokumentacije o nabavi putem EOJN, Obavijest o predmetnom nadmetanju (e-ESPD-\_\_\_\_\_\_\_\_\_\_\_\_\_\_\_\_\_\_\_\_) (e-ESPD u .xml formatu).

e-ESPD obrazac ponuditelji moraju dostaviti u ponudi u xml formatu, a pdf datoteka koja je dana uz datoteku u .xml formatu, služi isključivo za pregled.

* Gospodarski subjekt koji **samostalno podnosi ponudu i ne oslanja se** na sposobnost drugih subjekata kako bi ispunio kriterije za odabir u istoj dostavlja ispunjen e-ESPD obrazac.
* Ako se gospodarski subjekt **oslanja na sposobnost** drugih gospodarskih subjekata, obvezan je u ponudi dostaviti ispunjen e-ESPD obrazac za sebe i zaseban ispunjen e-ESPD obrazac za svakog pojedinog gospodarskog subjekta na čiju se sposobnost oslanja (e-ESPD obrazac, Dio II - odjeljak C).
* Gospodarski subjekt koji **namjerava dati bilo koji dio ugovora u podugovor** trećim osobama, u ponudi dostavlja ispunjen e-ESPD obrazac za sebe i zaseban za podugovaratelja na čiju se sposobnost ne oslanja (e-ESPD obrazac, Dio II – odjeljak D).
* Zajednica gospodarskih subjekata u ponudi dostavlja zaseban ispunjen e-ESPD obrazac za svakog člana zajednice.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u e-ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

ESPD obrazac se dostavlja s popunjenim podatcima sukladno uputama danim u e-ESPD-u i ovoj Dokumentaciji o nabavi, skeniran i uvezan u sklopu elektronički dostavljene ponude.

## 6. PODACI O PONUDI

### 6.1. Sadržaj i način izrade

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi. Ponuda se izrađuje na način da čini cjelinu.

Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi.

Ponuda sadrži:

1. Ponudbeni list kreiran od strane EOJN ispunjen u cijelosti sa svim traženim podacima
2. Jamstvo za ozbiljnost ponude sukladno ovoj Dokumentaciji o nabavi ili dokaz o uplati novčanog pologa
3. Europska jedinstvena dokumentacija o nabavi (e-ESPD) popunjena sukladno Dokumentaciji o nabavi
4. Troškovnikpopunjen sukladno ovoj Dokumentaciji o nabavi
5. Popunjen prilog 1. Kriteriji za izračun i odabir ekonomski najpovoljnije ponude
6. Preslika diplome ili svjedodžbe i potvrda poslodavca o radnom iskustvu za svaku angažiranu osobu
7. U slučaju oslanjanja na sposobnost drugih subjekata Ugovor o poslovnoj suradnji ili drugi odgovarajući dokument

Ponuditelj je obvezan izraditi ponudu u .PDF formatu dokumenta.

EOJN RH osigurava da su ponuda i svi njezini dijelovi koji su dostavljeni elektroničkim sredstvima komunikacije izrađeni na način da čine cjelinu te da su sigurno uvezani.

Ponuditelj nije obvezan označiti stranice ponude koja se dostavlja elektroničkim sredstvima komunikacije. Ponuditelj nije obvezan dostaviti presliku ponude koja se dostavlja elektroničkim sredstvima komunikacije.

Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju.

###

### 6.2. Način dostave (elektroničkim sredstvima komunikacije te sredstvima komunikacije koja nisu elektronička)

**6.2.1. Elektronička dostava ponude**

Sukladno članku 280. stavak 5. ZJN 2016 ponuda se dostavlja elektroničkim sredstvima komunikacije putem EOJN RH.

Naručitelj nije odgovoran za bilo kakav neispravan rad ili zastoj u radu EOJN-a, tehničku nemogućnost zainteresiranog gospodarskog subjekta da dostavi ponudu u elektroničkom obliku putem EOJNRH u roku propisanom Dokumentacijom o nabavi ili bilo koje druge nepravilnosti koje mogu biti povezane s elektroničkom dostavom ponude.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJNRH isti nije dostupan, rok za dostavu ne teče dok traje nedostupnost, odnosno dok Naručitelj produlji rok za dostavu. U navedenom slučaju Naručitelj će sukladno članku 240. produljiti rok za dostavu za najmanje četiri dana od dana slanja ispravka poziva na nadmetanje.

U slučaju zaustavljanja postupka javne nabave radi izjavljene žalbe na dokumentaciju o nabavi ili na njezinu izmjenu te u slučaju poništenja postupka javne nabave prije isteka roka za dostavu ponuda, EOJN RH trajno onemogućava pristup ponudama koje su dostavljene elektroničkim sredstvima komunikacije dok je postupak javne nabave zaustavljen, a Naručitelj vraća gospodarskim subjektima neotvorene ponude ili njihove dijelove te druge dokumente ili predmete koji su dostavljeni sredstvima komunikacije koja nisu elektronička.

EOJN RH pohranjuje cjelokupnu dokumentaciju o svakom postupku javne nabave, koja je objavljena ili dostavljena elektroničkim sredstvima komunikacije kroz sustav, na način koji omogućava očuvanje integriteta podataka.

Detaljne upute o elektroničkoj dostavi ponuda dostupne su na stranicama Elektroničkog oglasnika javne nabave, na adresi: <https://eojn.nn.hr/Oglasnik/>.

Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog tog razloga.

Gospodarski subjekt elektroničku ponudu mora dostaviti predajom u EOJNRH **najkasnije do** <*datum krajnjeg roka za dostavu ponuda*> **do** <*navesti vrijeme*> **sati**.

**6.2.2. Dostava dijela/dijelova ponude u zatvorenoj omotnici**

Ako ponuditelj uz elektroničku ponudu, u papirnatom obliku dostavlja dokumente koji se ne mogu dostaviti u elektroničkom obliku, onda ih ponuditelj dostavlja u zatvorenoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose. Takva omotnica obvezno mora sadržavati sve podatke o predmetu nabave, s dodatkom „Dio/dijelovi ponude koji se dostavlja/ju odvojeno“.

Zatvorenu omotnicu s dijelom/dijelovima ponude ponuditelj predaje na adresu Općine Kalnik, na kojoj mora biti naznačeno:

-na prednjoj strani:

**Općina Kalnik, Trg Stjepana Radića 5, Kalnik**

**Evid.br.nabave: MV 2-2018**

**Predmet nabave:**

**Rekonstrukcija nerazvrstane ceste NC01**

***dio/dijelovi ponude koji se dostavljaju odvojeno***

 **» NE OTVARAJ «**

-na poleđini: **Naziv i adresa ponuditelja / zajednice ponuditelja**

Dostavljena omotnica sa dijelom ponude koji se dostavlja odvojeno bit će upisana u Upisnik o zaprimanju ponuda uz naznaku o istom.

U slučaju dostave dijela/dijelova ponude odvojeno u papirnatom obliku, kao vrijeme dostave uzima se vrijeme zaprimanja ponude putem Elektroničkog oglasnika javne nabave (elektroničke ponude).

Dio/dijelove ponude koje dostavlja odvojeno Ponuditelj mora dostaviti Naručitelju na navedenu adresu, do krajnjeg roka za dostavu ponuda iz točke 6.2. ove Dokumentacije o nabavi.

### 6.3. Izmjena ponude i odustajanje od ponude

Ponuditelj može u roku za dostavu ponuda izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Nakon isteka roka za dostavu ponuda, ponuda ili konačna ponuda se ne smije mijenjati.

### 6.4. Dopustivost varijanti ponuda

Varijante ponude nisu dopuštene i neće biti razmatrane.

### 6.5. Način određivanja cijene ponude

Jedinične cijene stavki su nepromjenjive za cijelo vrijeme trajanja ugovora o javnoj nabavi i izražavaju se u kunama.

U cijenu ponude bez PDV-a moraju biti uračunati svi troškovi i popusti. Cijena ponude piše se brojkama.

Ponuditelj je dužan ponuditi, tj. upisati jediničnu cijenu (zaokruženu na dvije decimale) za svaku pojedinu stavku Troškovnika, na način kako je to određeno Troškovnikom. Troškovnik je izrađen u excel formatu te automatski izračunava ukupnu cijenu pojedinih stavki nakon što Ponuditelj upiše jediničnu cijenu.

Cijenu ponude bez PDV-a i cijenu ponude s PDV-om upisati na način kako je to određeno u Ponudbenom listu EOJN RH-a, iznos PDV-a se izračunava u sustavu prema prethodno unesenim iznosima.

Ako ponuditelj nije u sustavu PDV-a, u Ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

U slučaju da cijena ponude bez PDV-a izražena u Troškovniku ne odgovara cijeni ponude bez PDV-a izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

Gospodarskim subjektima se preporuča da prije davanja ponude prouče kompletnu projektno-tehničku dokumentaciju, upravne akte i troškovnike, temeljem kojih će se izvoditi predmetni radovi, te se upoznaju s uvjetima izvođenja radova na lokaciji, budući da im se zbog nepoznavanja istih neće priznati pravo na kasniju izmjenu cijene ili bilo koje druge odredbe iz ove Dokumentacije i Ugovora o javnim radovima.

###  6.6. Valuta ponude

Ponuditelj iskazuje cijenu ponude u hrvatskim kunama. Cijena ponude piše se brojkama zaokruženo na dvije decimale.

### 6.7. Kriterij za odabir ponude te relativni ponder kriterija

Kriterij odabira ponude je **ekonomski najpovoljnija ponuda (ENP)**.

Kriteriji odabira i njihov relativni značaj prikazani su u tablici u nastavku.

Kriteriji za odabir ekonomski najpovoljnije ponude i njihov relativan značaj:

|  |  |  |
| --- | --- | --- |
| Red. broj | **Kriterij** | **Broj bodova** |
| 1. | Cijena ponude | 60 |
| 2. | Trajanja jamstvenog roka  | 20 |
| 3. | Kvalifikacije i iskustvo osoblja angažiranog na izvršenju ugovora  | 20 |
|  | **Maksimalni broj bodova** | **100** |

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Formula za izračun ekonomski najpovoljnije ponude je:

T = C+JR+KIO

T - ukupan broj bodova

C- broj bodova koji je ponuda dobila za ponuđenu cijenu

JR – broj bodova koji je ponuda dobila za jamstveni rok

KIO – broj bodova koji je dobila ponuda za kvalifikacije i iskustvo osoblja angažiranog na izvođenju ugovora.

**6.7.1. Cijena ponude**

Naručitelj kao jedan od kriterija određuje cijenu prihvatljive ponude, bez PDV-a.

Maksimalan broj bodova koje Ponuditelj može ostvariti u okviru kriterija cijene ponude je 60 bodova.

Ponuditelj čija je cijena prihvatljive ponude najniža ostvarit će maksimalan broj bodova. Bodovna vrijednosti ponuda drugih ponuditelja će se određivati korištenjem sljedeće formule:

Formula C = CI/Ct \* 60

C - broj bodova koji je ponuda dobila za ponuđenu cijenu (zaokruženo na cijeli broj)

CI – najniža cijena ponuđena u postupku javne nabave

Ct – cijena ponude koja je predmet ocjene

60 – maksimalni broj bodova

**6.7.2. Trajanje jamstvenog roka**

Naručitelj kao jedan od kriterija određuje trajanje jamstvenog roka.

Maksimalan broj bodova koji ponuditelj može ostvariti u okviru ovog kriterija je 20 bodova.

Minimalno trajanje jamstvenog roka prihvatljive ponude je **24 mjeseca.**

Bodovi za dulji jamstveni rok dodjeljivati će se u skladu sa sljedećom skalom bodova:

|  |  |  |
| --- | --- | --- |
| **Trajanje jamstvenog roka** | **24 mjeseca** | **0 bodova** |
| **48 mjeseca** | **10 bodova** |
| **72 mjeseca** | **15 bodova** |
| **84 i više mjeseci** | **20 bodova** |

Trajanje jamstvenog roka ponuditelj upisuje u Prilogu I.

Jamstveni rok ima značenje za kvalitetu izvedenih radova i materijale. Taj Jamstveni rok označava vremensko razdoblje u kojem Izvođač garantira za kvalitetu izvedenih radova i materijale.

**6.7.3. Kvalifikacije i iskustvo osoblja angažiranog na izvršenju ugovora**

Kriterij kvalifikacije i iskustva osoblja angažiranog na izvršenju ugovora sudjeluje s maksimalnih 20 bodova prema sljedećoj metodologiji bodovanja:

* + za svakog angažiranog diplomiranog inženjera građevinarstva ili arhitekture, elektrotehnike ili strojarstva (VSS) dodjeljuje se 8 bodova, te po 2 boda za svaku godinu radnog iskustva,
	+ za svakog angažiranog prvostupnika inženjera građevinarstva ili arhitekture, elektrotehnike i strojarstva (VŠS) sa stručnim ispitom dodjeljuje se 6 bodova, te po 1 bod za svaku godinu radnog iskustva,
	+ za svakog angažiranog građevinskog tehničara sa stručnim ispitom dodjeljuje se 4 boda, te po 1 bod za svaku godinu radnog iskustva,
	+ za svakog angažiranog KV radnika dodjeljuje se 3 boda, te po 1 bod za svaku godinu radnog iskustva.
	+ za svakog angažiranog pomoćnog radnika dodjeljuje se 2 boda.

Ponuda u kojoj je iskazan angažman osoblja s najvećim brojem bodova dobiva maksimalan broj bodova (20). Ovisno o tom najvećem broju ostale ponude će dobiti manji broj bodova, sukladno sljedećoj formuli:

**KIO = P/Pmax \* 20**

KIO = broj bodova koji je ponuda dobila za kvalifikacije i iskustvo osoblja,

Pmax– ponuda sa najvećim brojem bodova ponuđen u postupku javne nabave,

P– broj bodova koji je dobila ponuda koja se ocjenjuje,

20 - maksimalni broj bodova

Kvalifikacija i iskustvo osoblja koje će biti angažirano na izvršenju ugovora značajno utječe na razinu uspješnosti izvršenja ugovora. **Ponuditelj je dužan ponuditi predmetu nabave primjereni broj osoblja koje će biti angažirano na izvršenju ugovora.**

**Za izračun kriterija odabira Ponuditelj u ponudi dostavlja:**

1. **ispunjen Prilog I**
2. **Presliku diplome ili svjedodžbe i potvrdu poslodavca o radnom iskustvu za svaku angažiranu osobu**

REZULTAT: Ekonomski najpovoljnija ponuda je ponuda čiji je ukupni broj bodova najveći, odnosno najbliže 100.

### 6.8. Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Priloženi dokazi/dokumentacija može biti i na nekom drugom jeziku, ali se u tom slučaju obavezno prilaže ovjereni prijevod na hrvatski jezik (prijevod i ovjera ovlaštenog sudskog tumača za jezik s kojeg je prijevod izvršen, uz dostavu izvornika).

Prijevod dokumenata izvršen po ovlaštenom sudskom tumaču mora sadržavati i Potvrdu ovlaštenog sudskog tumača kojom se potvrđuje da prijevod potpuno odgovara izvorniku sastavljenom na stranom jeziku, temeljem članka 19. Pravilnika o stalnim sudskim tumačima („Narodne novine“, broj 88/08 i 119/08).

Ponuditeljima je dozvoljeno u ponudi koristiti pojedine izraze koji se smatraju internacionalizmima i usvojenicama.

### 6.9. Rok valjanosti ponude

Rok valjanosti ponude je najmanje 90 dana od dana isteka roka za dostavu ponuda.

Ponuda obvezuje ponuditelja do isteka roka valjanosti ponude, a na zahtjev Naručitelja Ponuditelj može produžiti rok valjanosti svoje ponude.

### 6.10. Navod da ponuda obvezuje

Smatra se da ponuda dostavljena elektroničkim sredstvima komunikacije putem EOJN RH obvezuje Ponuditelja u roku valjanosti ponude neovisno o tome je li potpisana ili nije te Naručitelj ne smije odbiti takvu ponudu samo zbog toga razloga.

## 7. OSTALE ODREDBE

### 7.1. Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi

Naručitelj će omogućiti, a ponuditelj može izvršiti pregled lokacije za izvođenje radova (gradilišta) i postojeće dokumentacije (projektno-tehnička i ostala dokumentacija) u uredu Naručitelja i to od dana početka javne nabave radnim danom od 09:00 do 12:00, uz prethodnu najavu isključivo putem elektroničke pošte na adresu: info@kalnik.hr. Ponuditelji koji smatraju da nema potrebe za obilaskom mjesta izvođenja radova i uvida u tehničku dokumentaciju, suglasni su da su upoznati sa svim činjenicama vezanim za formiranje cijene predmeta nabave.

### 7.2. Odredbe koje se odnose na zajednicu gospodarskih subjekta

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.

Odgovornost gospodarskih subjekata iz zajednice gospodarskih subjekata je solidarna.

Ukoliko zajednica gospodarskih subjekata bude odabrana za sklapanje ugovora o javnoj nabavi, obvezna je, u roku od 8 (osam) dana od dana izvršnosti odluke o odabiru, javnom naručitelju dostaviti pravni akt- sporazum o osnivanju zajednice gospodarskih subjekata za izvršenje ugovora iz kojeg je vidljivo:

* dio koji će izvršavati svaki od članova zajednice gospodarskih subjekata,
* preuzimanje obveza i odgovornosti ukoliko jedan ili više članova zajednice gospodarskih subjekata ne mogu izvršiti ugovorne obveze,
* podatke o potpisniku /potpisnicima ugovora o javnoj nabavi,
* navod o članu zajednice gospodarskih subjekata koji će biti određen glavnim izvođačem
* navod da je odgovornost gospodarskih subjekata iz zajednice gospodarskih subjekata zajednička i
* solidarna.

Pravni akt-sporazum mora biti potpisan od svih članova zajednice gospodarskih subjekata.

### 7.3. Odredbe koje se odnose na podugovaratelje

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovratelja),
* dostaviti ESPD za podugovaratelja.

Navedeni podaci o podugovoratelju/ima će biti obvezni sastojci ugovora o javnoj nabavi.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, ugovaratelj Naručitelju dostavlja podatke i dokumente iz prvog stavka ovog poglavlja

Dokumentacije o nabavi za novog podugovaratelja.

Naručitelj ne smije odobriti zahtjev ugovaratelja:

* u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
* u slučaju preuzimanja izvršenja dijela ugovora o javnoj nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

### 7.4. Vrsta, sredstvo i uvjeti jamstva

**7.4.1. Jamstvo za ozbiljnost ponude**

Ponuditelj je obvezan uz ponudu dostaviti jamstvo za ozbiljnost ponude u obliku bankarske garancije. U bankarskoj garanciji mora biti navedeno sljedeće:

* Da je korisnik garancije OPĆINA KALNIK,
* Da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od 120.000,00 kn [ili u stranoj valuti u kunskoj protuvrijednosti u navedenom iznosu prema srednjem tečaju Hrvatske narodne banke na dan početka postupka javne nabave] u slučaju:
	+ odustajanja ponuditelja od svoje ponude u roku njezine valjanosti,
	+ nedostavljanja ažuriranih popratnih dokumenata sukladno članku 263. Zakona o javnoj nabavi,
	+ neprihvaćanja ispravka računske greške,
	+ odbijanja potpisivanja ugovora o javnoj nabavi, ili
	+ nedostavljanja jamstva za uredno ispunjenje ugovora o javnoj nabavi.

 Rok valjanosti bankarske garancije mora biti najmanje do isteka roka valjanosti ponude.

Jamstvo za ozbiljnost ponude dostavlja se u izvorniku, odvojeno od elektroničke ponude, u papirnatom obliku, u skladu s točkom 6.2. ove Dokumentacije o nabavi: Način dostave (elektroničkim sredstvima komunikacije te sredstvima komunikacije koja nisu elektronička).

Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od Ponuditelja koji je podnio ekonomski najpovoljniju ponudu u primjernom roku ne kraćem od 5 dana.

Naručitelj je obvezan vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora o javnoj nabavi, a presliku jamstva obvezan je pohraniti.

Umjesto dostavljanja jamstva za ozbiljnost ponude ponuditelj ima mogućnost dati novčani polog u traženom iznosu visine jamstva i to na žiro‐račun Naručitelja, IBAN: HR0623600001856000008. Pod svrhom plaćanja potrebno je navesti da se radi o jamstvu za ozbiljnost ponude i navesti evidencijski broj nabave. Prilikom plaćanja potrebno je navesti sljedeći model i poziv na broj: model:HR68, poziv na broj: 7706-OIB/nacionalni identifikacijski broj uplatitelja. Polog mora biti evidentiran na računu Naručitelja u trenutku isteka roka za dostavu ponuda.

Dopušteno je da Zajednica ponuditelja uz ponudu priloži bankovno jamstvo za ozbiljnost ponude koje se sastoji od više bankovnih jamstava za ozbiljnost ponude, koje daju članovi Zajednice ponuditelja, a koje u ukupnom zbroju predstavljaju traženu visinu jamstva.

U slučaju zajednice ponuditelja jamstvo za ozbiljnost ponude treba sadržavati jasan i nedvosmislen navod o tome tko je ponuditelj, tj. u jamstvu za ozbiljnost ponude se trebaju nalaziti podaci o svim članovima zajednice ponuditelja bez obzira na to koji od članova zajednice ponuditelja dostavlja jamstvo u sklopu ponude. Naručitelj može predmetno jamstvo naplatiti neovisno o tome koji je član zajednice ponuditelja dao jamstvo i neovisno o odnosu na kojeg se člana zajednice ponuditelja ostvare osigurani slučajevi navedeni u jamstvu.

**7.4.2. Jamstvo za uredno ispunjenje ugovora**

Odabrani ponuditelj će Naručitelju dostaviti sredstvo osiguranja za ispunjenje ugovora u obliku bankarske garancije u visini od 10% (deset posto) od ukupne vrijednosti ugovora bez PDV-a sukladno uvjetima ove Dokumentacije o nabavi u roku od 8 (osam) dana od dana primitka potpisanog Ugovora od strane Naručitelja.

Dopušteno je da Zajednica ponuditelja dostavi bankovno jamstvo za uredno ispunjenje ugovora koje se sastoji od više bankovnih jamstava za uredno ispunjenje ugovora, koje daju članovi Zajednice ponuditelja, a koje u ukupnom zbroju predstavljaju traženu visinu jamstva.

U slučaju zajednice ponuditelja jamstvo za uredno ispunjenje ugovora treba sadržavati jasan i nedvosmislen navod o tome tko je nalogodavatelj, tj. u jamstvu za uredno ispunjenje ugovora se trebaju nalaziti podaci o svim članovima zajednice ponuditelja bez obzira na to koji od članova zajednice dostavlja jamstvo. Naručitelj može predmetno jamstvo naplatiti neovisno o tome koji je član zajednice ponuditelja dao jamstvo i neovisno o odnosu na kojeg se člana zajednice ponuditelja ostvare osigurani slučajevi navedeni u jamstvu.

**7.4.3. Jamstvo za otklanjanje nedostataka u jamstvenom roku**

Odabrani ponuditelj će Naručitelju dostaviti sredstvo osiguranja za otklanjanje nedostataka u jamstvenom roku (čije trajanje je jednako onome u ponudi (3/4/5/6 ili više godina, a najmanje 2 godine u obliku bankarske garancije u visini od 10% (pet posto) ugovorne cijene bez PDV-a sukladno uvjetima ove Dokumentacije o nabavi u roku od 7 dana od dana primitka Potvrde o preuzimanju izvedenih radova.

Dopušteno je da Zajednica izvođača dostavi bankovno jamstvo za otklanjanje nedostataka u jamstvenom roku koje se sastoji od više bankovnih jamstava za otklanjanje nedostataka u jamstvenom roku, koje daju članovi Zajednice izvođača, a koje u ukupnom zbroju predstavljaju traženu visinu jamstva.

U slučaju zajednice ponuditelja jamstvo za otklanjanje nedostataka u jamstvenom roku treba sadržavati jasan i nedvosmislen navod o tome tko je nalogodavatelj, tj. u jamstvu za otklanjanje nedostataka u jamstvenom roku se trebaju nalaziti podaci o svim članovima zajednice izvođača bez obzira na to koji od članova zajednice izvođača dostavlja jamstvo. Naručitelj može predmetno jamstvo naplatiti neovisno o tome koji je član zajednice ponuditelja dao jamstvo i neovisno o odnosu na kojeg se člana zajednice ponuditelja ostvare osigurani slučajevi navedeni u jamstvu.

### 7.5. Datum, vrijeme i mjesto javnog otvaranja ponuda

Javno otvaranje ponuda održat će se DATUM u \_\_\_\_:00 sati, u prostorijama Naručitelja, na adresi: Općina Kalnik, Trg Stjepana Radića 5, Kalnik.

U slučaju kada naručitelj dobije informaciju da je pristigla elektronički dostavljena ponuda, a funkcija javnog otvaranja elektronički dostavljenih ponuda je nedostupna iz bilo kojeg razloga, proces javnog otvaranja ponuda započinje kada se za to stvore uvjeti.

Javnom otvaranju ponuda smiju prisustvovati ovlašteni predstavnici Ponuditelja i druge osobe.

Sukladno članku 282. stavak 8. ZJN 2016, pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici Ponuditelja.

Ovlašteni predstavnici ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja i ovjereno pečatom, a ukoliko je ovlaštena osoba na otvaranju ponuda, dužna je umjesto ovlaštenja donijeti kopiju rješenja o registraciji / obrtnicu i kopiju identifikacijskog dokumenta te iste predati prisutnim članovima stručnog povjerenstva.

Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju te se javno objavljuje preko EOJN-a.

### 7.6. Dokumenti koji će se nakon završetka postupka javne nabave vratiti ponuditeljima

Naručitelj obvezan je vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora o javnoj nabavi, a presliku jamstva obvezan je pohraniti.

Sve elektronički dostavljene ponude EOJN RH će pohraniti na način koji omogućava očuvanje integriteta podataka.

U slučaju poništenja postupka javne nabave prije isteka roka za dostavu ponuda, EOJN RH trajno onemogućava pristup ponudama koje su dostavljene elektroničkim sredstvima komunikacije, a Naručitelj vraća gospodarskim subjektima neotvorene ponude, druge dokumente ili dijelove ponude koji su dostavljeni sredstvima komunikacije koja nisu elektronička.

### 7.7. Posebni uvjeti za izvršenje ugovora

Ugovor o javnoj nabavi radova mora se izvršavati sukladno zahtjevima i uvjetima utvrđenim tehničkim

specifikacijama i ostalim uvjetima i zahtjevima iz ove Dokumentacije o nabavi.

Za izvođenje svih radove treba primjenjivati važeće tehničke propise, građevinske norme, a upotrijebljeni materijal koji ponuditelj dobavlja i ugrađuje mora odgovarati pozitivnim hrvatskim normama prema troškovniku radova koji je sastavni dio ove dokumentacije.

Odabrani ponuditelj se obvezuje ugovorene radove izvršavati s obveznim angažmanom potrebnog broja stručnjaka kako bi predmetne radovi bili završeni u zahtijevanom roku za izvršenje te osigurati da sve radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

Odabrani ponuditelj dužan je u ispunjavanju obveze iz svoje profesionalne djelatnosti postupati s

povećanom pažnjom, prema pravilima struke i običajima (pažnja dobrog stručnjaka).

Ugovaratelj je dužan najkasnije u roku od 21 dana računajući od dana uvođenja u posao dostaviti Naručitelju od nadzornog inženjera ovjereni, Vremenski plan i financijski plan izvođenja radova (planirani mjesečni tijek trošenja predviđenih sredstava).

U slučaju neispunjavanja dinamike izvođenja radova u ugovorenom roku ili nekvalitetnog izvršenja ugovorenih obaveza Naručitelj imaju pravo raskida Ugovora te može radove ustupiti drugom ugovaratelju, ima pravo naplate ugovorne kazne od 2 ‰ (dva promila) dnevno od ugovorene vrijednosti radova za svaki dan prekoračenja ugovorenog roka, najviše do 10 % (deset posto) ukupnog ugovorenog iznosa i ima pravo naknade prouzročene štete.

Svi radovi koji su predmet ovoga postupka javne nabave trebaju se izvoditi sukladno važećem zakonima, i to: Zakonu o gradnji, Zakon o poslovima i djelatnostima prostornog uređenja i gradnje, Zakon o komori arhitekata i komorama inženjera u graditeljstvu i prostornom uređenju te pravilima struke i ostalim zakonima i propisima koji se odnose na predmet ovoga postupka javne nabave.

Predmetni radovi se trebaju izvoditi proizvodima i materijalima sukladno Zakonu o tehničkim zahtjevima za proizvode i ocjenjivanje sukladnosti, Pravilniku o ocjenjivanju sukladnosti, ispravama o sukladnosti i označavanju građevnih proizvoda, Zakonu o građevnim proizvodima, Tehničkom propisu o građevnim proizvodima i Zakonu o zaštiti okoliša, za što treba predočiti odgovarajuće dokaze.

Na sva pitanja koja se tiču ponuda, uvjeta, načina i postupka nabave, a nisu regulirana ovom dokumentacijom o nabavi primjenjivati će se odredbe ZJN 2016., Pravilnika te drugi relevantni zakonskii i podzakonski propisi Republike Hrvatske. Na ostale bitne uvjete u vezi s predmetom nadmetanja i ugovorom o javnoj nabavi s odabranim ponuditeljem odgovarajuće će se primjenjivati odredbe Zakona o obveznim odnosima te drugi relevantni zakoni i podzakonski propisi koji reguliraju izvršenje predmetne vrste ugovora.

### 7.8. Navod o primjeni trgovačkih običaja (uzanci)

Posebne uzance o građenju neće se primjenjivati, to jest Posebne uzance o građenju isključene su u cijelosti.

### 7.9. Podaci o tijelima od kojih natjecatelj ili ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora

* Ministarstvo financija, Porezna uprava, Područni ured Koprivnica, Ispostava Križevci, I.Z. Dijankovečkog 8, 48260 Križevci
* Hrvatski zavod za mirovinsko osiguranje, Područni ured u Koprivnici, Ispostava u Križevcima, Ulica Petra Zrinskog 8a, 48260 Križevci
* Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode, Ispostava Križevci, I.Z. Dijankovečkog 12, 448260 Križevci

### 7.10. Rok za donošenje odluke o odabiru

Naručitelj na osnovi rezultata pregleda i ocjene ponuda te kriterija za odabir ponude u postupku javne

nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN 2016, odluku o poništenju.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima putem EOJN RH.

Rok za donošenje odluke o odabiru ili odluke o poništenju postupka javne nabave iznosi 30 dana od isteka roka za dostavu ponude.

### 7.11. Rok, način i uvjeti plaćanja

Naručitelj će plaćanja vršiti na temelju računa/situacija, uz koje se prilažu specifikacije izvršenih radova. Račun/situacija je plativa uz uvjet ovjere od strane nadzornog inženjera kojega osigurava Naručitelj. Naručitelj će tako ispostavljen račun/situaciju platiti u roku ne kasnijem od 60 dana od dana zaprimanja urednog zahtjeva.

U slučaju postojanja podugovaratelja odabrani ponuditelj u svom računu/situaciji obvezno prilaže račune odnosno situacije svojih podugovaratelja koje je prethodno potvrdio. U tom slučaju za radove koje je izvodio podugovaratelj, naručitelj neposredno plaća podugovaratelju.

Način plaćanja: doznakom na IBAN račun ugovaratelja odnosno podugovaratelja. U slučaju da u predmetnom postupku bude odabrana ponuda zajednice gospodarskih subjekata, Naručitelj će plaćanje obavljati neposredno svakom članu zajednice, osim ako zajednica odredi drukčije (npr. u međusobnom sporazumu).

Predujam isključen, kao i traženje sredstava osiguranja plaćanja.

### 7.12. Uvjeti i zahtjevi koji moraju biti ispunjeni sukladno posebnim propisima ili stručnim pravilima

U slučaju uvođenja podugovaratelja tijekom izvršenja ugovora koji je strana pravna osoba i koja ne posjeduje ovlaštenje za obavljanje djelatnosti građenja/projektiranja odnosno stručnih geodetskih poslova u Republici Hrvatskoj ista je dužna Naručitelju prije odobrenja ovog zahtjeva dostaviti dokaz o postupanju sukladno Zakonu o poslovima i djelatnostima prostornog uređenja i gradnje („Narodne novine“, broj 78/15), odnosno Zakonu o obavljanju geodetske djelatnosti („Narodne novine“ broj 152/08, 61/11, 56/13).

Svi stručnjaci koji nisu državljani Republike Hrvatske, a uključeni su u izvršenje ugovora dužni su ishoditi sva potrebna rješenja/potvrde o upisu u relevantne strukovne Komore ili Imenike sukladno zakonima Republike Hrvatske.

Između Naručitelja i gospodarskog subjekta koji je podnio ekonomski najpovoljniju ponudu sklapa se Ugovor o javnoj nabavi usklađen sa Zakonom o gradnji („Narodne novine“, broj 153/13, 20/17), Zakonom o prostornom uređenju („Narodne novine“ broj 153/13, 65/17), Zakonom o obveznim odnosima („Narodne novine“, broj 35/05, 41/08, 125/11, 78/15), drugim važećim zakonskim i drugim propisima.

### 7.13. Rok za izjavljivanje žalbe na dokumentaciju o nabavi te naziv i adresa žalbenog tijela

Pravo na žalbu ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000

Zagreb.

Žalba se izjavljuje u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

U žalbenim postupcima pred Državnom komisijom žalba se može dostaviti elektroničkim sredstvima komunikacije putem sustava e-Žalba. Smatra se da je žalba koja je predana putem sustava e-Žalba potpisana. Sustav e-Žalba elektroničkim vremenskim žigom ovjerava datum i vrijeme zaprimanja žalbe na poslužitelju EOJN RH. Smatra se da je dostava Državnoj komisiji, odnosno stranci žalbenog postupka obavljena na dan kada je žalba zaprimljena na poslužitelju EOJN RH. Sustav e-Žalba bez odgode šalje obavijest o zaprimljenoj žalbi strankama žalbenog postupka u njihov siguran elektronički pretinac na poslužitelju EOJN RH te na njihovu adresu elektroničke pošte. Obavijest sadrži podatke o internetskoj adresi na kojoj je dostupna žalba, datum i vrijeme zaprimanja žalbe te upozorenje da je danom zaprimanja žalbe na poslužitelju EOJN RH dostava obavljena. Smatra se da je adresa elektroničke pošte koju je gospodarski subjekt, odnosno naručitelj naveo u EOJN RH važeća. Nakon dostave odluke Državne komisije javnom objavom, sustav e-Žalba šalje obavijest o tome strankama žalbenog postupka.

Žalitelj je obvezan primjerak žalbe dostaviti Naručitelju u roku za žalbu. Žalba se izjavljuje u roku od 10 dana, i to od dana:

* objave poziva na nadmetanje, u odnosu na sadržaj poziva ili dokumentacije o nabavi
* objave obavijesti o ispravku, u odnosu na sadržaj ispravka
* objave izmjene dokumentacije o nabavi, u odnosu na sadržaj izmjene dokumentacije
* otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
* primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Rok za žalbu u slučaju sklapanja izmjene ugovora tijekom njegova trajanja iz članaka 316. i 317. Zakona o javnoj nabavi (NN 120/16) iznosi 10 dana od objave obavijesti o izmjeni u odnosu na slučajeve i okolnosti koje opravdavaju izmjenu ugovora. Ako naručitelj nije objavio obavijest o izmjeni, žalba se izjavljuje sukladno članku 411. Zakona o javnoj nabavi (NN 120/16) gdje rok za žalbu u slučajevima sklapanja ugovora bez prethodno provedenog postupka javne nabave iznosi 60 dana od dana saznanja za takav ugovor, a može se izjaviti unutar roka od šest mjeseci od dana sklapanja ugovora.

Žalba mora sadržavati najmanje podatke i dokaze navedene u članku 420. Zakona o javnoj nabavi.

### 7.14. Drugi podaci koje naručitelj smatra potrebnima

**7.14.1. Dan početka postupka javne nabave je dan slanja poziva na nadmetanje u EOJN RH.**

**7.14.2. TROŠAK PONUDE I PREUZIMANJE DOKUMENTACIJE O NABAVI**

Trošak pripreme i podnošenja ponude u cijelosti snosi Ponuditelj.

Dokumentacija o nabavi se ne naplaćuje te se može preuzeti neograničeno i u cijelosti u elektroničkom

obliku na internetskoj stranici EOJN RH-a: https://eojn.nn.hr/Oglasnik/

Prilikom preuzimanja dokumentacije o nabavi, zainteresirani gospodarski subjekti moraju se registrirati i prijaviti kako bi bili evidentirani kao zainteresirani gospodarski subjekti te kako bi im sustav slao sve dodatne obavijesti o tom postupku.

U slučaju da gospodarski subjekt podnese ponudu bez prethodne registracije na portalu EOJN RH-a, sam snosi rizik izrade ponude na neodgovarajućoj podlozi (Dokumentaciji o nabavi).

Upute za korištenje EOJN RH-a dostupne su na internetskoj stranici: https://eojn.nn.hr/Oglasnik/clanak/upute-za-koristenje-eojna-rh/0/93/

Gospodarski subjekti snose vlastitu odgovornost za pažljivu procjenu Dokumentacije o nabavi, uključujući dostupnu dokumentaciju za pregled i za bilo koju promjenu Dokumentacije o nabavi koja se objavi tijekom trajanja postupka nabave, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave ili izvođenja radova.

**7.14.3. DODATNE INFORMACIJE I OBJAŠNJENJA, TE IZMJENA DOKUMENTACIJE O NABAVI**

Naručitelj može izmijeniti ili dopuniti dokumentaciju o nabavi do isteka roka za dostavu ponuda.

Tijekom roka za dostavu ponuda gospodarski subjekt može zahtijevati dodatne informacije, objašnjenja ili izmjene u vezi s Dokumentacijom o nabavi.

Gospodarski subjekti pitanja, odnosno zahtjeve za pojašnjenjem dokumentacije o nabavi, mogu postavljati sukladno točci 1.2. ove Dokumentacije o nabavi.

Zahtjev je pravodoban ako je dostavljen Naručitelju najkasnije tijekom šestog dana prije roka određenog za dostavu ponuda.

Pod uvjetom da je zahtjev dostavljen pravodobno, Naručitelj je obvezan odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Naručitelj će produžiti rok za dostavu ponuda u sljedećim slučajevima:

* ako dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom četvrtog dana prije roka određenog za dostavu
* ako je dokumentacija o nabavi značajno izmijenjena
* ako EOJN RH nije bio dostupan u slučaju iz članka 239. ZJN 2016.

U tim slučajevima Naručitelj će produžiti rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje.

Naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

**7.14.4. TAJNOST DOKUMENTACIJE GOSPODARSKIH SUBJEKATA**

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem članka 52. stavka 2. ZJN 2016, u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima.

Sukladno članku 52. stavak 3. ZJN 2016, gospodarski subjekti ne smiju u postupcima javne nabave označiti tajnom:

- cijenu ponude,

- troškovnik,

- katalog,

- podatke u vezi s kriterijima za odabir ponude,

- javne isprave,

- izvatke iz javnih registara te

- druge podatke koji se prema posebnom zakonu ili podazkonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Naručitelj smije otkriti podatke iz članka 52. stavka 3. ZJN 2016 dobivene od gospodarskih subjekata koje su oni označili tajnom.

Ukoliko Ponuditelj tajnim označi sljedeće podatke iz članka 52. stavak 3. ZJN 2016.: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom, Naručitelj smije otkriti podatke iz članka 52. stavka 3. ZJN 2016. dobivene od navedenog Ponuditelja koje je on označio tajnom.

**7.14.5. IZMJENE UGOVORA O JAVNOJ NABAVI**

Izmjene ugovora o javnoj nabavi regulirane su odredbama čl. 314. do 321. ZJN 2016. Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave sukladno odredbama članaka 316.-321. ZJN-a.

**7.14.6. RASKID UGOVORA**

Naručitelj obvezan je raskinuti ugovor o javnoj nabavi tijekom njegova trajanja ako:

* je ugovor značajno izmijenjen, što bi zahtijevalo novi postupak nabave na temelju članka 321. ZJN 2016
* je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016
* se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
* se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

**7.14.7. ZAVRŠETAK POSTUPKA JAVNE NABAVE**

Postupak javne nabave završava izvršnošću odluke o odabiru ili poništenju.

### 7.15. Završne odredbe

Za sve što nije regulirano dokumentacijom o nabavi primjenjuju se odredbe ZJN 2016 i podzakonskih propisa.

## 8. PRILOZI

Sljedeći prilozi Dokumentacije o nabavi učitani su kao zasebni dokumenti u Elektroničkom oglasniku javne nabave Republike Hrvatske:

1. Prilog -Troškovnik

2. Prilog - Zapisnik o provedenom savjetovanju

3. Prilog - Glavni projekt

4. Tehnički opis

5. e-ESPD obrazac

Dok su prilozi:

1. Kriteriji za izračun i odabir ekonomski najpovoljnije ponude – Prilog I

2. Ovlaštenje za prisustvovanje javnom otvaranju – Prilog II

3. Prijedlog ugovora – Prilog III

Sastavni dio ove dokumentacije.

## PRILOG I. KRITERIJI ZA IZRAČUN I ODABIR EKONOMSKI NAJPOVOLJNIJE PONUDE

(Memorandum ponuditelja)

 Općina Kalnik

 **Trg Stjepana Radića 5**

 **Kalnik**

  **48267 Orehovec**

**KRITERIJI ZA IZRAČUN I ODABIR EKONOMSKI NAJPOVOLJNIJE PONUDE**

1. CIJENA PONUDE: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn,
2. TRAJANJE JAMSTVENOG ROKA: \_\_\_\_\_\_\_\_\_\_\_\_\_\_\_\_\_\_\_ mjeseci,
3. KVALIFIKACIJE I ISKUSTVO OSOBLJA ANGAŽIRANOG NA IZVRŠENJU UGOVORA:

|  |  |  |  |  |  |
| --- | --- | --- | --- | --- | --- |
| Red.br. | IME I PREZIME | ZAVRŠENO STRUČNO OBRAZOVANJE - STRUČNA SPREMA (VSS, VŠS..)  | Naznaka o završenom stručnom ispitu | RADNO MJESTO KOD PONUDITELJA | RADNO ISKUSTVO (pune godine) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

 Mjesto i datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime ovlaštene osobe po zakonu za

 zastupanje Ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe po zakonu za zastupanje Ponuditelja)

## PRILOG II. Ovlaštenje za zastupanje i sudjelovanje u postupku javnog otvaranja ponuda

(Memorandum ponuditelja)

 Općina Kalnik

 **Trg Stjepana Radića 5**

 **Kalnik**

  **48267 Orehovec**

PREDMET: Ovlaštenje za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ na radnom mjestu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (naziv radnog mjesta)

da nas zastupa i sudjeluje u postupku javnog otvaranja ponuda u otvorenom postupku javne nabave:**Rekonstrukcija nerazvrstane ceste NC01*, EV: MV 2-18*** koje će se održati \_\_\_\_\_\_\_\_\_\_\_\_ 2018. godine u \_\_\_\_\_\_\_ sati u prostorijama Općine Kalnik, Trg Stjepana Radića 5, Kalnik, 48267 Orehovec.

 Mjesto i datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime ovlaštene osobe po zakonu za

 zastupanje Ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe po zakonu za zastupanje

 Ponuditelja)

***Napomena: Ovlaštenje se predaje ovlaštenim predstavnicima naručitelja prije početka javnog otvaranja ponuda.***

## PRILOG III. PRIJEDLOG UGOVORA

**PRIJEDLOG UGOVORA**

OPĆINA KALNIK, Trg Stjepana Radića 5, Kalnik, 48267 Orehovec, OIB: 82550572500, koju zastupa načelnik Mladen Kešer (u daljnjem tekstu: Naručitelj) s jedne strane

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_,

kojeg zastupa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu Ugovaratelj),

sklopili su:

**Ugovor o javnoj nabavi br. \_\_\_\_**

**Predmet Ugovora**

Članak 1.

 Temeljem otvorenog postupka javne nabave evidencijskog broja: MV 2-2018 objavljenog u Elektroničkom oglasniku javne nabave pod brojem \_\_\_\_\_\_\_\_\_\_\_\_, Naručitelj naručuje, a Ugovaratelj preuzima izvođenje radova na Rekonstrukciji nerazvrstane ceste NC 01), (u daljnjem tekstu: građevina) u svemu prema ponudi od \_\_\_\_\_\_\_\_\_\_\_2018. godine.

**Ugovorna cijena**

Članak 2.

 Za izvođenje radova iz prethodnog članka ovog Ugovora ugovaraju se jedinične cijene prema troškovniku u prilogu, slijedom kojih se ugovara ukupna cijena radova u iznosu od:

 \_\_\_\_\_\_\_\_\_\_\_\_\_\_\_\_\_\_\_ kn

PDV u visini 25 % iznosi \_\_\_\_\_\_\_\_\_\_\_\_\_\_\_\_\_\_\_ kn

Ukupna cijena s PDV-om iznosi \_\_\_\_\_\_\_\_\_\_\_\_\_\_\_\_\_\_\_ kn

 (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

 Ovim Ugovorom Ugovaratelj preuzima obvezu izvođenja radova iz članka 1. ovog Ugovora u iznosu iz prethodnog stavka ovog članka po jediničnim neto cijenama utvrđenim za pojedine vrste radova i radove po stavkama koji su navedeni i upisani u Ugovornom troškovniku.

 Ugovorne strane ugovaraju nepromjenljivost jediničnih cijena navedenih i upisanih u Ugovornom troškovniku.

 Obračun izvedenih radova obavljat će se prema stvarno izvedenim količinama ovjerenim od nadzornog inženjera u građevinskoj knjizi.

**Rok izvođenja radova**

Članak 3.

 Ugovaratelj se obvezuje odmah po potpisu Ugovora, a najkasnije u roku 7 (sedam) dana, javiti se stručnom nadzoru građenja, radi uvođenja u posao. Uvođenje u posao mora biti najkasnije u roku 10 (deset) dana po potpisu Ugovora.

 Ugovaratelj je dužan s radovima započeti odmah po uvođenju u posao, a završiti ih u roku 6 mjeseci, poštujući operativno-financijsku dinamiku koju će izraditi Ugovaratelj, a odobriti nadzor Naručitelja na građevini. Početak radova na građevini određen je danom upisa nadzornog inženjera u građevinski dnevnik. U navedenom roku Ugovaratelj mora završiti sve radove, izvršiti postupak primopredaje izvedenih radova i popratne dokumentacije građenja, napraviti i dostaviti Naručitelju konačni obračun radova.

 Ugovaratelj je dužan najkasnije u roku od 21 dana računajući od dana uvođenja u posao dostaviti Naručitelju od nadzornog inženjera ovjereni, Vremenski plan i financijski plan izvođenja radova (s planiranim mjesečnim tijekom trošenja predviđenih sredstava).

Ne pridržava li se Ugovaratelj periodičnih rokova i vidljivo odstupa od Vremenskog i financijskog plana iz stavka 3. ovog članka, te time dovede u pitanje postizanje krajnjeg roka i/ili kvalitetu radova, Naručitelj je ovlašten jednostrano raskinuti Ugovor u neizvedenom dijelu radova, a neizvedene radove novim Ugovorom povjeriti drugom ugovaratelju.

 Rokovi iz ovog članka mogu se produljiti uslijed djelovanja više sile koje onemogućavaju obavljanje radova, zbog zastoja izazvanog djelovanjem nadležnih tijela državne ili lokalne vlasti, a za koje ne odgovara Ugovaratelj, zbog naknadnih izmjena u tehničkoj dokumentaciji zbog koje ne odgovara Ugovaratelj, zbog otežanih uvjeta rada koji se objektivno nisu mogli predvidjeti, ostalih razloga za koje ne odgovara Ugovaratelj, kao i u slučaju produženja roka sporazumno sa Naručiteljem. Ove činjenice moraju biti evidentirane u građevinskom dnevniku i potvrđene od nadzornog inženjera.

 Pod završetkom ugovora/ugovornih obveza podrazumijevaju se uspješno izvršene sve obaveze, sukladno ovom Ugovoru i tehničkoj dokumentaciji, prikupljena atestna i sva ostala dokumentacija građenja, uspješno proveden postupak tehničkog pregleda (izrijekom navedeno da se može izdati akt kojim se dozvoljava uporaba građevine), te uspješno proveden postupak primopredaje izvedenih radova i popratne dokumentacije građenja.

 Ugovaratelj se obvezuje pridržavati ugovorenog roka, a u slučaju neispunjavanja dinamike izvođenja radova u ugovorenom roku Naručitelj ima pravo raskida ovog Ugovora i ustupiti radove drugom ugovaratelju.

 Ugovaratelj se obvezuje nakon završetka radova do potpune funkcionalnosti, izgrađenu građevinu predati Naručitelju, u skladu s odredbama ovog Ugovora i u skladu s postupkom kojeg propisuju zakoni i propisi o gradnji.

 Iznimno, kod opravdanih razloga prema odredbama ovog Ugovora uslijed kojih Ugovaratelj može zatražiti produljenje roka građenja, rok za podnošenje zahtjeva za produljenje roka završetka radova je o d m a h , odnosno u roku 8 (osam) dana od dana nastanka razloga, a najkasnije do krajnjeg roka završetka radova prema članka 3. stavka (2) ovog Ugovora. U slučaju odobrenja produljenja roka građenja, prava i obveze ugovornih strana regulirati će se dodatkom Ugovora.

**Način plaćanja**

Članak 4.

 Ugovaratelj će za izvedene radove ispostavljati mjesečne privremene situacije i okončanu situaciju.

 Privremene situacije se mogu ispostaviti, nakon izvođenja dijela radova, sukladno rokovima izvođenja, ali ne učestalije od jedanput mjesečno. Privremene situacije Ugovaratelj ispostavlja Naručitelju u 5 (pet) primjeraka najkasnije do 10-tog u mjesecu za radove izvedene u proteklom mjesecu ovjerene od nadzornog inženjera.

 Cijena izvedenih radova obračunat će se prema stvarno izvedenim količinama radova evidentiranih u građevinskoj knjizi i jediničnim cijenama iz Ugovornog troškovnika za pojedinačne vrste radova.

 Naručitelj će Ugovaratelju platiti izvedene radove prema privremenim situacijama i okončanoj situaciji ovjerenima od strane nadzornog inženjera, na žiro račun Ugovaratelja IBAN: \_\_\_\_\_\_\_\_\_\_\_\_\_

u roku ne kasnijem od 60 dana od dana zaprimanja urednog zahtjeva od strane Naručitelja.

 Ako se tijekom izvedbe građevine pojavi potreba za izvedbom radova koje prema pojedinačnim stavkama odstupaju od Ugovornog troškovnika za više od 10 % (deset posto), Ugovaratelj mora, prije početka njihove izvedbe, od nadzornog inženjera zatražiti pismeno odobrenje. Radovi koji nisu obrazloženi, a ni pismeno odobreni od strane nadzornog inženjera Naručitelj sporne radove neće platiti Ugovaratelju.

 Radovi koji su prema Ugovornom troškovniku izvedeni manje od 10 % (deset posto) moraju od strane Ugovaratelja biti detaljno obrazloženi, od nadzornog inženjera ovjereni i sastavni su dijelovi Zapisnika o primopredaji za predmetnu građevinu.

 Radovi koje Ugovaratelj izvede, a koji su veći od ugovorne cijene radova iz članka 2. stavka 1. ovog Ugovora, a nije ugovoren dodatak ovom Ugovoru, isti neće biti plaćeni, neovisno o tome ima li ili nema suglasnost/odobrenje nadzornog inženjera.

 Naručitelj će radove koje su izveli podugovaratelji neposredno platiti podugovarateljima po sklopljenim podugovorima, a Ugovaratelj mora svojoj situaciji obvezno priložiti situacije svojih podugovaratelja koje je prethodno ovjerio.

 U slučaju da Ugovaratelj ne poštuje utvrđenu dinamiku izvođenja radova i ugovoreni rok, uslijed čega može prestati valjanost bankarske garancije ili police osiguranja na ime jamstva za uredno ispunjenje Ugovora, Naručitelj ima pravo na prvoj slijedećoj situaciji zadržati potreban iznos na ime tog jamstva, sve dok Ugovaratelj ne dostavi ugovoreni instrument na ime tog jamstva.

**Standardne ugovorne obaveze**

Članak 5.

Naručitelj je dužan:

* uvesti Ugovaratelja u posao i posjed gradilišta,
* predati Ugovaratelju Ugovorni troškovnik, Upravne akte građenja, Tehničku dokumentaciju građenja i po potrebi predati i druge dokumente koji su nužni za izvršenje Ugovora,
* obavijestiti Ugovaratelja o imenovanju nadzornog inženjera,
* putem nadzornog inženjera davati Ugovaratelju, upisom u građevinski dnevnik, sve potrebne upute, naloge i objašnjenja koja se tiču tehničkog dijela posla i to u roku od tri dana,
* putem nadzornog inženjera, ažurno nadzirati građevinsku knjigu te pristupiti okončanom

obračunu najkasnije 14 dana po izvršenoj primopredaji izvedenih radova i prateće dokumentacije i zajedno s Ugovarateljem sačiniti zapisnik o okončanom obračunu,

* redovito plaćati uredne situacije Ugovaratelja sukladno odredbama ovog Ugovora,
* obavljati sve radnje za koje je po ovom Ugovoru izravno zadužen Naručitelj.

Ugovaratelj je naročito dužan:

* izvesti sve radove u opsegu i kvaliteti definirane ovim Ugovorom,
* imenovati voditelja građenja / radova te o tome obavijestiti Naručitelja ,
* dostaviti Naručitelju, od nadzornog inženjera odobren Vremenski plan i financijski plan izvođenja radova (s planiranim mjesečnim tijekom trošenja predviđenih sredstava),
* svakodnevno voditi građevinski dnevnik,
* ažurno obračunavati izvedene radove putem građevinske knjige te istu dopunjavati odgovarajućim obračunskim nacrtima i objašnjenjima,
* poduzimati pravodobno i potpuno mjere za sigurnost radova, opreme, materijala, ljudi, prometa i susjednih objekata te o poduzetim mjerama odmah izvijestiti nadzornog inženjera,
* snosi štetu i odgovornost koja nastaje radnicima Ugovaratelja i trećim osobama uslijed izvođenja

radova,

* ugraditi materijale koji imaju ateste (potvrda o kvaliteti) od kojih zavisi sigurnost i trajnost izvedenih radova, ugrađene opreme i uređaja,
* upozoravati Naručitelja, putem nadzornog inženjera na sve nedostatke tehničke dokumentacije na koje naiđe tijekom izvođenja radova,
* pravovremeno ispostavljati privremene odnosno okončanu situaciju,
* nakon završetka radova do potpune funkcionalnosti, izgrađenu građevinu predati Naručitelju, u skladu s odredbama ovog Ugovora i u skladu s postupkom kojeg propisuje Zakon o gradnji (NN 153/13, 20/17),
* izvršavati sve naloge nadzornog inženjera koji su u skladu s ovim Ugovorom i koji su evidentirani u građevinskom dnevniku,
* obavljati i druge radnje uređene ovim Ugovorom.

 Ugovaratelj se obvezuje sve ugovorne radove izvesti u skladu s ovim Ugovorom, projektno-tehničkom dokumentacijom, sukladno zakonskim propisima, uputama i nalozima nadzornog inženjera, normativima i standardima koji su sastavni dio ovog Ugovora, a čija je upotreba obvezna, poštujući u svemu pravila i običaje struke.

 Ugovaratelj je obvezan osigurati materijal i opremu potrebnu za izvođenje ugovorenih radova čija vrijednost je obuhvaćena u cijeni radova po ovom Ugovoru.

**Odstupanje od projekta**

Članak 6.

 Za svako odstupanje od projekta građenja odnosno ugovorenih radova Ugovaratelj mora imati pismenu suglasnost Naručitelja.

 O potrebi odstupanja od tehničke dokumentacije Ugovaratelj će pisano obavijestiti Naručitelja putem nadzornog inženjera uz obrazloženje predloženog odstupanja.

**Hitni radovi**

Članak 7.

 Ukoliko se pojavi potreba za izvođenjem hitnih radova Ugovaratelj ih može izvesti i bez prethodne suglasnosti Naručitelja, ako zbog njihove hitnosti nije mogao pribaviti tu suglasnost, o čemu je Ugovaratelj dužan bez odgađanja izvijestiti Naručitelja.

**Dodatni neugovoreni radovi i obračun**

Članak 8.

 Ukoliko se pojavi potreba za izvođenjem neugovorenih, dodatnih, nepredviđenih radova, koji bi bili neophodni za potpuni dovršetak izgradnje objekta, ugovorne stranke su suglasne da će se isti izvoditi samo uz prethodno pismeno odobrenje Naručitelja, sukladno uvjetima i obračunu istih prema sklopljenom dodatku ovom Ugovoru, odnosno po novom ugovoru sklopljenom za dodatne radove, po provedenom postupku javne nabave, sukladno Zakonu o javnoj nabavi (NN 120/16).

**Ustupanje radova podugovarateljima**

Članak 9.

 Dio ugovora koji Ugovaratelj daje u podugovor podugovarateljima, a koji su navedeni u ponudi Ugovaratelja su: (podaci o podugovarateljima: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

Predmet / dio ugovora koji se daje u podugovor: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vrijednost podugovora (kuna bez PDV-a): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Postotni dio ugovora o javnoj nabavi koji se daje u podugovor: \_\_\_\_\_\_\_\_\_\_\_\_\_\_\_%.

 Ugovaratelj mora s podugovarateljima iz prethodnog stavka ovog članka Ugovora, prije početka radova koje im je prepustio i koje će oni izvoditi, sklopiti podugovore i iste bez odgađanja dostaviti Naručitelju, a Naručitelj je dužan te radove koje će izvesti podugovaratelji neposredno platiti podugovarateljima.

Ugovaratelj mora svojoj situaciji obvezno priložiti situacije svojih podugovaratelja koje je prethodno

 ovjerio.

 Sudjelovanje podugovaratelja ne utječe na odgovornost Ugovaratelja za izvršenje ugovora.

 Ugovaratelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor
* uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije
* preuzimanje izvršenja dijela ugovora o javnoj nabavi koji je prethodno dao u podugovor.

 Uz zahtjev, Ugovaratelj Naručitelju za novog podugovaratelja dostavlja sljedeće podatke i dokumente:

* podatke o podugovaratelju: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja
* podatke o dijelu ugovora koji daje u podugovor (predmet ili količina, vrijednost ili postotni udio)
* ESPD (europsku jedinstvenu dokumentaciju o nabavi) za podugovaratelja.

 U slučajevima navedenim u čl. 225. Zakona o javnoj nabavi (NN 120/16) Naručitelj neće odobriti zahtjev ugovaratelja za uvođenjem podugovaratelja.

**Jamstvo za izvršenje posla i kvalitetu**

Članak 10.

 Ugovaratelj je dužan ishoditi i predati Naručitelju, najkasnije u roku od 8 (osam) dana od dana sklapanja Ugovora, jamstvo za uredno ispunjenje Ugovora u obliku bezuvjetne garancije banke kao jamstvo za dobro izvršenje posla na iznos od 10 % (deset posto) od ugovorenog iznosa bez PDV-a, na rok trajanja ugovora, s tim da, ukoliko dođe do produljenja roka ili povećanja ugovornog iznosa, odnosno zaključivanja dodatka ugovoru iz navedenih razloga, iznos i rok valjanosti garancije mora se prilagoditi novonastaloj situaciji.

 Bankovna garancija kao jamstvo za dobro izvršenje posla mora biti bezuvjetna, neopoziva i na prvi pisani poziv korisnika garancije te se prema istoj mora isplatiti bilo koji iznos do visine iznosa koji pokriva bankovna garancija.

 Jamstvo iz stavka 1. ovog članka vraća se Ugovaratelju nakon uspješno izvršene primopredaje građevine i okončanog obračuna radova.

 Ukoliko Ugovaratelj ne dostavi bankovnu garanciju iz stavka (1) ovog članka Naručitelj će:

* raskinuti Ugovor sukladno pozitivnom Zakonu o javnoj nabavi i naplatiti jamstvo za ozbiljnost ponude ili
* prilikom isplate prve privremene situacije, a po potrebi namirivanja predviđenog iznosa i isplate daljnjih privremenih situacija, sustegnuti i zadržati iznos u visini tražene bankovne garancije, do završetka ugovora

 Za izvedene radove Ugovaratelj jamči kvalitetu u trajanju od \_\_\_\_\_\_\_ godina od uspješno obavljene primopredaje i odgovaran je za sve nedostatke građevine u smislu važećih zakonskih propisa.

 Za otklanjanje nedostataka koji bi se eventualno mogli pojaviti u jamstvenom roku, Ugovaratelj je obvezan Naručitelju u roku od 7 dana od dana primitka Potvrde o preuzimanju izvedenih radova predati bezuvjetnu garanciju banke kao jamstvo za otklanjanje nedostataka u jamstvenom roku na iznos 10 % (deset posto) ukupno izvedenih radova (bez PDV-a), na rok od \_\_\_\_\_godina od dana, primopredaje radova, sukladno ovom Ugovoru.

 Bankovna garancija kao jamstvo za otklanjanje nedostataka u jamstvenom roku mora biti bezuvjetna, neopoziva i na prvi pismeni poziv korisnika garancije te se prema istoj mora isplatiti bilo koji iznos do visine iznosa koji pokriva bankovna garancija.

 Ukoliko Ugovaratelj u ostavljenom roku ne otkloni utvrđene nedostatke, Naručitelj je ovlašten povjeriti te radove trećoj osobi na teret Ugovaratelja, što uključuje i naplatu bankovnog jamstva.

 Ukoliko Ugovaratelj ne preda bankarsku garanciju kao jamstvo za otklanjanje nedostataka Naručitelj je ovlašten sustegnuti i zadržati sustegnuti iznos po okončanoj situaciji Ugovaratelja do 10 % (deset posto) od iznosa Ugovorne cijene (uključujući PDV) na ime otklanjanja nedostataka u jamstvenom roku do dana isteka garantnog roka. Naručitelj će isplatiti Ugovaratelju sustegnuti iznos i prije roka iz prethodne rečenice, ako Ugovaratelj dostavi Naručitelju bankovnu garanciju kao jamstvo za otklanjanje nedostataka sukladno članku 10. stavak 6. ovog Ugovora i to u roku od 30 dana od dana dostave.

 Po isteku jamstvenog roka Naručitelj se obvezuje Ugovaratelju izvršiti povrat bankarske garancije kao jamstvo za otklanjanje nedostataka ili zadržanog iznosa na ime jamstva.

**Primopredaja i konačni obračun radova**

Članak 11.

 Nakon što utvrdi da su svi ugovoreni radovi dovršeni u kvalitativnom i kvantitativnom smislu, te stvoreni preduvjeti za provedbu postupka primopredaje izvedenih radova i pripadajuće dokumentacije građenja, Ugovaratelj će o tome obavijestiti Naručitelja. Ako se prilikom primopredaje izvedenih radova i pripadajuće dokumentacije građenja uoče nedostaci na izvedenoj građevini ili neodgovarajuća dokumentacija građenja Naručitelj će Ugovaratelju odrediti primjereni rok za otklanjanje svih uočenih nedostataka.

 Nakon otklona nedostataka iz stavka (1) ovog članka, Naručitelj, nadzorni inženjer i Ugovaratelj će obaviti primopredaju izvedenih radova i pripadajuće dokumentacije građenja, o čemu će sastaviti primopredajni zapisnik. Nakon izvršene primopredaje Ugovaratelj je obavezan ispostaviti okončanu situaciju u roku od 14 dana od dana ovjere zapisnika o primopredaji.

**Odgovornost Ugovaratelja**

Članak 12.

 Ugovaratelj se obvezuje pridržavati ugovorenog roka i kvalitete izvođenja radova.

 U slučaju neispunjavanja dinamike izvođenja radova u ugovorenom roku ili nekvalitetnog izvršenja ugovorenih obaveza Naručitelj ima pravo raskida Ugovora te može radove ustupiti drugom ugovaratelju, ima pravo naplate ugovorne kazne od 2 ‰ (dva promila) dnevno od ugovorene vrijednosti radova za svaki dan prekoračenja ugovorenog roka, najviše do 10 % (deset posto) ukupnog ugovorenog iznosa i ima pravo naknade prouzročene štete. Ugovorna kazna dospijeva na naplatu istekom kalendarskog mjeseca u kojem je nastala osnova za njihovo zaračunavanje.

 Ugovaratelj odgovara za nedostatke izvedenih radova koji su predmet ovog Ugovora, sukladno važećim zakonskim i drugim propisima, pravilima struke, ovom Ugovoru i ostalim prilozima koji su sastavni dio ovog Ugovora.

 U slučaju nekvalitetnog ili nepravovremenog izvršenja ugovorenih obveza Ugovaratelj je u obvezi nadoknaditi nastalu štetu Naručitelju.

**Izmjene i dopune ugovora**

Članak 13.

 Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih radova od prvotnog ugovaratelja koji su se pokazali potrebnim, a nisu bili uključeni u prvotnu nabavu, ako promjena ugovaratelja:

* 1. nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i
	2. prouzročila bi značajne poteškoće ili znatno povećavanje troškova za javnog Naručitelja.

Svako povećanje cijene ne smije biti veće od 30 % vrijednosti prvotnog ugovora. Ako je učinjeno nekoliko uzastopnih izmjena, ograničenje iz točke 2. procjenjuje se na temelju neto kumulativne vrijednosti svih uzastopnih izmjena.

 Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. do potrebe za izmjenom došlo je zbog okolnosti koje pažljiv javni Naručitelj nije mogao predvidjeti

2. izmjenom se ne mijenja cjelokupna priroda ugovora

3. svako povećanje cijene nije veće od 30 % vrijednosti prvotnog ugovora.

Ako je učinjeno nekoliko uzastopnih izmjena, ograničenje iz točke 3. procjenjuje se na temelju neto kumulativne vrijednosti svih uzastopnih izmjena.

 Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica:

1. primjene članka 315. ZJN 2016 (NN 120/16)

2. općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene ZJN 2016 (NN 120/16)

3. obveze neposrednog plaćanja podugovarateljima.

 Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. vrijednost izmjene manja je od europskih pragova iz članka 13. ZJN 2016 (NN 120/16)

2. vrijednost izmjene manja je od 15 % prvotne vrijednosti ugovora o javnoj nabavi radova

3. izmjena ne mijenja cjelokupnu prirodu ugovora.

Naručitelj za primjenu točke 1. ne provjerava jesu li ispunjeni uvjeti iz članka 321. ZJN 2016 (NN 120/16). Ako je učinjeno nekoliko uzastopnih izmjena, ograničenje vrijednosti iz točke 2. procjenjuje se na temelju neto kumulativne vrijednosti svih uzastopnih izmjena.

 Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016 (NN 120/16).

 Naručitelj je obvezan provesti novi postupak javne nabave u skladu s odredbama ZJN 2016 (NN 120/16) u slučaju značajnih izmjena ugovora o javnoj nabavi tijekom njegova trajanja.

 Izmjena ugovora o javnoj nabavi tijekom njegova trajanja smatra se značajnom ako njome ugovor postaje značajno različit po svojoj naravi od prvotno zaključenog. Izmjena se u svakom slučaju smatra značajnom ako je ispunjen jedan ili više sljedećih uvjeta:

1. izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave

2. izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom

3. izmjenom se značajno povećava opseg ugovora

4. ako novi ugovaratelj zamijeni onoga kojemu je prvotno javni Naručitelj dodijelio ugovor, osim u slučajevima iz članka 318. ZJN 2016 (NN 120/16).

**Raskid Ugovora**

Članak 14.

 Naručitelj će obvezno raskinuti ugovor o javnoj nabavi tijekom njegova trajanja ako:

* je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi (NN 120/16)
* je Ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. Zakona o javnoj nabavi (120/16)
* se ugovor nije trebao dodijeliti Ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
* se ugovor nije trebao dodijeliti Ugovaratelju zbog ozbiljne povrede odredaba Zakona o javnoj nabavi, a koja je utvrđena pravomoćnom presudom nadležnog upravnog suda.

 Ugovorne strane suglasne su da se Ugovor može prekinuti prije isteka roka valjanosti po dogovoru obiju ugovornih strana ili u slučaju nastupa sljedećih okolnosti:

* ako zbog više sile nije moguće stalno ispunjavati ugovorene obveze,
* ako nadležno tijelo uprave zabrani daljnje izvođenje radova,
* ako prestane potreba za izvođenjem radova,
* u slučaju kršenja odredaba ovog Ugovora od strane jedne od ugovornih strana i ako posljedice kršenja nisu otklonjene u roku određenom u pismenom upozorenju druge ugovorne stranke, ugovor se raskida odmah po prijemu pismene obavijesti o prekidu Ugovora.
* ako nastupe druge okolnosti ili događaji koji onemogućavaju ispunjenje ugovora.

 Ugovaratelj se obvezuje u slučaju prekida ovog Ugovora izvršiti preuzete poslove do faze u kojoj ih može preuzeti Naručitelj i predati drugom ugovaratelju na izvršenje. U slučaju neizvršenja, kako je navedeno, Naručitelj ima pravo na teret Ugovaratelja ustupiti dovršenje preuzetih radova drugom ugovaratelju.

 U slučaju raskida ovog Ugovora prije isteka roka valjanosti ugovornim stranama ostaju sva prava i obveze koje su nastale u tijeku važenja Ugovora.

**Nadzor**

Članak 15.

 Ugovaratelj je dužan omogućiti Naručitelju stalan nadzor nad radovima i kontrolu količine i kvalitete upotrijebljenog materijala, opreme i uređaja.

Nadzor nad izvođenjem radova ugovorenih ovim Ugovorom obavlja nadzorni inženjer, kojega angažira

Naručitelj.

 Nadzorni inženjer nadzire da li se radovi izvode prema odredbama ovog Ugovora, nadzire kvalitetu radova, ugrađenog materijala, uređaja i opreme, vrši nadzor nad rokovima završetka radova, vrši nadzor nad sukladnošću gradnje s projektnom dokumentacijom, ovjerava i potpisuje građevinski dnevnik i građevinsku knjigu, kontrolira i ovjerava situacije, vrši obračun i kontrolu primjene jediničnih cijena iz ugovornog troškovnika, vrši nadzor nad sukladnošću gradnje sa Zakon o gradnji (NN 153/13, 20/17), Zakon o prostornom uređenju (NN 153/13, 65/17), podzakonskim propisima i tehničkim propisima.

 Nadzorni inženjer obavlja sve poslove po ovom Ugovoru za koje je izrijekom određeno da ih obavlja nadzorni inženjer, a nema pravo obavljati poslove za koje je ovim Ugovorom utvrđeno da ih obavlja Naručitelj.

 Propusti nadzornog inženjera ne oslobađaju Ugovaratelja odgovornosti uslijed ugradnje nekvalitetnih materijala, uređaja, instalacije ili opreme, nekvalitetno izvedenih radova, nepravilno obračunatih radova kao i zbog bilo koje druge povrede ugovornih obaveza između Naručitelja i Ugovaratelja.

**Ostale odredbe**

Članak 16.

Sastavni dio ovog Ugovora su:

1. Ponuda ugovaratelja br. \_\_\_\_\_ od \_\_\_\_\_\_\_\_\_\_\_\_\_\_g.
2. Ugovorni Troškovnik s cijenama i tehničkim uvjetima,
3. Jamstvo za uredno ispunjenje Ugovora,
4. Jamstvo za otklanjanje nedostataka u jamstvenom roku,
5. Projektno-tehnička dokumentacija,
6. Vremenski plan i financijski plan izvođenja radova,
7. Svi drugi spisi i pismeni zaključci u svezi s gradnjom građevine koje su potpisali ovlaštenici ugovornih strana.

**Završne odredbe**

Članak 17.

 Naručitelj i Ugovaratelj sporazumni su da će sve sporove iz ovog Ugovora rješavati sporazumno. Ukoliko se to ne postigne, obje strane sporazumno prihvaćaju nadležnost Trgovačkog suda.

Članak 18.

 Ugovorne strane su suglasne da za sve što nije izrekom navedeno u ovom Ugovoru vrijedi Zakon o gradnji (NN 153/13, 20/17), Zakon o prostornom uređenju (NN 153/13, 65/17), Zakon o obveznim odnosima (NN 35/05, 41/08, 125/11, 78/15, 29/18), drugi važeći zakonski i drugi propisi. Posebne uzance o građenju isključene su u cijelosti.

Članak 19.

 Sva prava i obveze iz ovog Ugovora vrijede i za pravne slijednike ugovornih strana.

Članak 20.

 Ovaj Ugovor je sklopljen temeljem provedenog otvorenog postupka javne nabave \_\_\_\_\_\_\_\_, objavljenog dana \_\_\_\_\_\_\_\_\_\_\_\_\_u Elektroničkom oglasniku javne nabave, ev. broj objave: \_\_\_\_\_\_, te Odluke o odabir, Klasa: \_\_\_\_\_\_, Urbroj: \_\_\_\_\_\_\_\_\_\_, od \_\_\_\_\_\_\_\_\_\_\_ 2018.

Članak 21.

 Ovaj Ugovor stupa na snagu danom potpisa svih ugovornih strana.

Članak 22.

 Sva prava i obveze iz ovog Ugovora vrijede i za pravne sljednike ugovornih strana.

Članak 23.

Ovaj Ugovor sačinjen je u 4 (četiri) istovjetnih primjerka od kojih svaki primjerak ima snagu izvornika,

po 2 (dva) primjerka za svaku ugovornu stranku.

U Kalniku, dana \_\_\_\_\_\_\_\_\_\_\_, 2018.

**Za Ugovaratelja Za Naručitelja**

 **OPĆINA KALNIK**

**Direktor Općinski načelnik**

**\_\_\_\_\_\_\_\_\_\_\_\_\_\_\_\_ Mladen Kešer**